I ove godine posmatračke misija CRTA - "Građani na straži" će nadgledati predstojeće predsedničke izbore u Srbiji, a na današnjoj konferenciji za medije predstavili su prve nalaze monitoringa predizborne kampanje.\nImamo situaciju u kojoj predsednik Vlade, sa pozicije predsednika Vlade vodi predizbornu kampanju, a i lokalni funkcioneri sa svojih javnih funkcija promovišu jednog kandidata, ocenio je šef posmatračke misije CRTA "Građani na straži" Raša Nedeljkov i ukazao da se po čitavoj strukturi sprovodi funkcionerska kampanja.\nKako je rekao Nedeljkov na konferenciji za medije, zabrinjavaju navodi o pritiscima na birače i kupovini glasova, navodeći da je to fenomen koji se i ranije pojavljivao.\n„Ovaj izborni proces će proći uz svega trećinu posmatrača u odnosu na prethodnu godinu, koliko je Agencija za borbu protiv korupcije imala. I drugi veoma važan kontrolni mehanizam koji je demokratska Srbija uspostavila u prethodnim godinama je Regulatorno telo za elektronske medije, koje se oslobodilo svoje obaveze da kontroliše rad elektronskih medija, i na taj način uspostavi zaštitu javnog interesa.”\nČlanica posmatračke misije CRTA Tamara Skrozza je rekla da se od svih predsedničkih kandidata Aleksandar Vučić najviše pojavljuje na naslovnim stranama dnevnih listova i da je reč o uglavnom pozitivnom kontekstu.\n“Od 115 naslovnih strana na kojima se pojavljuje, Aleksandar Vučić je u pozitivnom kontekstu, što bi rekli "gud gaj", predstavljen na 78,3 odsto, a svega u 9,6 odsto u negativnom, i 12,2 odsto u neutralnom smislu. Mislim da je medijska scena kakva nije - mi bismo imali dominaciju neutralnih sadržaja. Dakle, nešto što nije ni na koji način navijački.”\nPavle Dimitrijević iz posmatračke misije CRTA je ukazao da je birački spisak i u ovom izbornom procesu u fokusu javnosti. Pitanja upisa u birački spisak, prijave za glasanje u inostranstvu i prijave za glasanje po boravištu su teme, objasnio je Dimitrijević.


Pocetak tvining projekta Uspostavljanje mehanizma za sprovodjenje Uredbe o mehanizmu monitoringa MMR\nPocetak tvining projekta ''Uspostavljanje mehanizma za sprovodjenje Uredbe o mehanizmu monitoringa (MMR)''\n, 10. jun 2015\nUredba o mehanizmu monitoringa (MMR) je zakonodavni akt EU koji reguliše efikasno praćenje i izveštavanje o svim antropogenim (ljudskim faktorom izazvanim) emisijama gasova sa efektom staklene bašte i predstavlja pravni okvir za kreiranje politika i mera u toj oblasti. Osnovni cilj Uredbe je ispunjenje obaveza država EU prema Okvirnoj konvenciji UN o promeni klime (UNFCCC) koje u istom ili sličnom obliku važe i za R. Srbiju, kao članicu Okvirne konvencije UN o promeni klime. Svakako, obaveza sprovođenja zahteva ove Uredbe proističe i iz procesa harmonizacije nacionalnog sa EU zakonodavstvom.\nKako bi uskladila zahteve ova dva procesa Ministarstvo poljoprivrede i zaštite životne sredine je iniciralo uspostavljanje potrebnih mehanizama za sprovođenje Uredbe o mehanizmu monitoringa kroz tvining projekat “Uspostavljanje mehanizma za sprovođenje Uredbe o mehanizmu monitoringa (MMR)“, a kako bi se najbolje prakse i iskustva primenile u R. Srbiji. Opšti cilj projekta je podrška R. Srbiji u sprovođenju EU zakonodavstva u oblasti promene klime kroz jačanje institucionalnih kapaciteta i poboljšanje strukture izveštavanja u skladu sa međunarodnim zahtevima. Svrha projekta je usaglašavanje nacionalnog sa EU zakonodavstvom u oblasti klimatskih promena i ispunjavanje obaveza prema zahtevima Sekretarijata UNFCCC.\nGeneralno, projekat ima za cilj pripremu potrebnog zakonodavnog okvira, uspostavljanje procedura i odgovornosti institucija Vlade, a koje će obezbediti praćenje i izveštavanje o gasovima sa efektom staklene bašte, ali i drugim informacijama koje su od značaja za borbu protiv klimatskih promena. Zakonodavni okvir će uvesti obavezu prikupljanja podataka i informacija i njihovo dostavljanje nadležnim institucijama. Pored samog raspolaganja podacima i informacijama, značaj projekta i mehanizma za sprovođenje MMR Uredbe koji će obezbediti ogleda se i u praćenju postojećih zakona i strategija u oblasti klimatskih promena, ali i sektorima od značaja za iste.\nTakođe, mehanizam će obezbediti sistematsko unapređenje ovih dokumenata u smislu efikasnijeg uključenja aspekata borbe protiv klimatskih promena u sektorske politike, kao i efikasniju adaptaciju na izmenjene klimatske uslove. Istovremeno, sprovođenje projekta i kasnije MMR Uredbe će omogućiti svim zainteresovanim stranama dostupnost informacija i podataka od značaja za klimatske promene.\nSprovođenje MMR tvining projekta od značaja je i sa aspekta transpozicije i sprovođenja evropskog zakonodavstva u oblasti klimatskih promena, a na nacionalnom nivou. Naročito uzimajući u obzir da je MMR Uredba jedan od ključnih koraka u ovom procesu u oblasti klimatskih promena, ali i faktora u dostizanju Evropskih standarda u oblasti zaštite životne sredine i sprovođenja politika od značaja za borbu protiv promena klime.\nRealizacija projekta je započeta 18. maja 2015. i sprovodi se u saradnji Ministarstva poljoprivrede i zaštite životne sredine Republike Srbije, Ministarstva ekologije, održivog razvoja i energetike Republike Francuske i Tehničkog multidisciplinarnog centra za proučavanje zagađenja vazduha (CITEPA). MMR Tvining projekat trajaće dve godine i finansira se iz fondova Evropske unije i budžeta Republike Srbije u ukupnoj vrednosti od 1,2 miliona evra.\nTokom projekta biće organizovano više od 500 ekspertskih misija predstavnika institucija Vlade i stručnih institucija Republike Francuske. Više od 30 francuskih eksperata sarađivaće sa predstavnicima i ekspertima srpskih institucija u cilju razmene primera dobre prakse.\nPored navedenih institucija u realizaciju projekta biće uključeni i predstavnici drugih ministarstva, Republičkog zavoda za statistiku, Univerziteta, instituta i nevladinih organizacija.\nSkup povodom početka sprovođenja Tvining projekta otvorili su Državni sekretar Ministarstva poljoprivrede i zaštite životne sredine R. Srbije, gospođa Stana Božović, gospodin Freund Reiner, iz Delegacije Evropske unije u Srbiji, njena ekselencija Kristin Moro, Ambasador R. Francuske u Srbiji i Kalina Marković Ilić, načelnik odeljenja u Sektoru za ugovaranje i finansiranje programa iz sredstava EU pri Ministarstvu finansija.


Kragujevčani rade na dva fronta - Sportske.net\nKragujevčani rade na dva fronta\nFudbalski klub Radnički iz Kragujevca ovih dana planira puštanje u rad objekata koji će obezbediti tom klubu organizaciju utakmica pod pokroviteljstvom FIFA i UEFA dok fudbaleri naporno treniraju ne bi li izborili opstanak u ligi.\nPrimer fudbalskog kluba Vojvodina koji je za manje od godinu dana dobio domaćinstvo na dve utakmice seniorske reprezentacije u kvalifikacijama za SP najbolji je pokazatelj da se i van Beograda može organizovati utakmica po standardima FIFA i UEFA.\nTe standarde ispunjava svega nekoliko fudbalskih objekata u unutrašnjosti Srbije među kojima stadioni Jagodine, Napretka i Metalca iz Gornjeg Milanovca ali ima objekata koji se nalaze na domak ispunjavanja onoga što svetska i evropska kuća fudbala zahtevaju.\nTako bi stadion Slobode nakon postavljanja reflektora trebalo da bude spreman za organizaciju jednog fudbalskog meča po standardima UEFA i FIFA a u istom pravcu se ide i u Kragujevcu i Nišu.\nKragujevčani bi već početkom aprila trebalo da puste u rad deo novoizgrađenih objekata iza istočne tribine stadiona "Čika Dača" dok bi za mesec dana svi radovi trebalo da budu završeni na pomenutim objektima što je za "Sportski žurnal" potvrdio i predsednik kragujvačkog supeligaša.\n"U principu ne bi trebalo da bude problema kada je puštanje u rad dela novoizgrađenih objekata u pitanju. Sigurno je da smo srećni i ponosni, što smo stvorili uslove koji će zadovoljiti i najstrožije međunarodne kriterijume" kazao je Milenko Marjanović, predsednik Radničkog.\nStadion u Kragujevcu izgrađen je 1957. godine a renoviran je 2007. kada su postavljene stolice a kapacitet proširen na 15.100 mesta a čim se budu stvorili uslovi počeće se sa izgradnjom svečane lože i postavljnja krova nad zapadnom tribinom.\nSa druge strane, fudbaleri će morati da nastave da se bore za očuvanje mesta u elitnom društvu što neće biti lako ako se ima u vidu da imaju 16 bodova iz 20 utakmica i nalaze se na pretposlednjem mestu na tabeli JSL.\nNaredni meč Kragujevčani igraju u Beogradu gde gostuju Crvenoj zvezdi na "Marakani".


Otpočela realizacija pobedničkih projekata konkursa Uradi nešto!\nAutori pobedničkih projekata na konkursu Uradi nešto!\nUtorak, 11. septembar 2012. Svečanom dodelom nagrada pobednicima prvog ciklusa konkursa Uradi nešto!, 11. septembra u Kulturnom centru Grad u Beogradu, i zvanično je otpočela realizacija projekata koji su osvojili najviše glasova građana. Nakon što su prijavili projekat na konkurs i obezbedili većinu glasova građana na portalu www.uradinesto.rs, pobednike sada očekuje faza realizacija projekata.\nDevet pobednika konkursa predstavili su svoje projekte, a osim autora, događaju su prisustvovali i partneri kompanije, kao i predstavnici nevladinih organizacija. Autorima pobedničkih projekata uručene su pločice koje simbolizuju početak radova, dok je za muzičku podršku bio zadužen „Šalterski službenik“, mladi bend iz promotivnog video klipa konkursa, koji kompanija na ovaj način nastoji da afirmiše.\nKonkurs Uradi nešto! osmišljen je kako bi građanima omogućio da urade nešto u šta veruju, a što istovremeno doprinosi pozitivnoj promeni u sredini u kojoj žive. Kompanija Telekom Srbija je osmislila konkurs Uradi nešto! kao mehanizam dugoročne podrške građanskom aktivizmu u Srbiji, kroz upotrebu novih medija i motivisanje građana da se izbore za svoje ideje.\nOdštampajte stranu Pošaljite na e-mail\nmts.telekom.rs Mobilna telefonija\nopen.telekom.rs Fiksna telefonija.Internet.Multimedija\n© 2013. Telekom Srbija. Sva prava zadržana.


Valja Dodiku preko rijeke :: Stav\nDodik hajdučkom metodom ostavlja utisak da je snažan političar, ali je pročitan, i ptice na grani znaju kako galamom prikriva brojne afere i kriminal, sprječava da u javnosti izađu sve vidljivije pukotine u njegovom sistemu vlasti.\nZato je to njegova borba za život na slobodi, jer će svaka ozbiljna vlast iza njega morati da procesuira člana Predsjedništva Milorada Dodika za mnoga nedjela i tada će se dati u valjan bijeg preko rijeke Drine u Srbiju!\nSa sobom će iznijeti suverenitet bosanske zemlje koliko će ostati na đonovima cipela bjegunca pred pravdom i zakonom. Toliko je mogao i naučiti iz nedavne prošlosti!\nMilorad Dodik nesumnjivo više službeno boravi u Beogradu nego na svom radnom mjestu u Sarajevu ili kabinetu člana Predsjedništva BiH u Istočnom Sarajevu. Prisustvom na apsolutno svakoj manifestaciji u Srbiji, jasno daje svima na znanje kako je njegov politički cilj da je Republika Srpska provizorijum, da će se Bosna i Hercegovina raspasti i da će ovaj entitet u budućnosti postati dio Srbije.\nČesto se poručuje kako je Banjaluka najzapadniji srpski grad, iako taj grad nikada nije bio u sastavu Srbije. Sve je to u funkciji imidža Dodika koji silno želi da se prikaže kao dio srbijanskog političkog establišmenta. Nije to njemu važno samo radi glasača u RS-u, jer je na sličan način bio blizak i prethodnicima Aleksandra Vučića, već da bi poslao poruku da je manji bh. entitet i Srbija jedno te isto.\nNaravno da Dodik i njegov sin imaju poslovne i finansijske relacije po Srbiji, obezbijeđene nekretnine u strogom centru grada, jer Beograd je rezervni politički položaj u kojem može da se potraži lična sigurnost ako stvari krenu po zlu na matičnoj adresi. I predsjednik Srbije Aleksandar Vučić ima svoju političku računicu kada pristaje da “izdržava” Republiku Srpsku koja je u dosta teškom ekonomskom položaju.\nTime pokazuje svoj “brižni” karakter za srpsko jedinstvo u kojem je uvijek važno hijerarhijski znati ko vuče glavne poteze i gdje je prijestonica svih balkanskih Srba. Taj brak iz računa u kojem je sa Dodikom bio i Boris Tadić prije njega, podrazumijeva da nema rečenice koja bi se mogla zvati kritičkom na secesionističke i nacionalističke izjave svog partnera. Dodik je uspio da se nametne u javnom prostoru i biračkom tijelu RS-a sa autokratskom sviješću i vrlo direktno: RS – to sam ja.\nU Srbiji mu mediji daju taj status nekrunisanog, ne predsjednika, nego kralja u kojem se RS vidi kao jedini dobitak koji je Srbija imala iz rata 90-ih. Stav srpskog nacionalizma po priznanju ideologa Dobrice Ćosića jeste da je RS jedina konsekvenca ratova koje je Srbija vodila za promjenu avnojevskih granica.\nUspostavljene specijalne veze sa “maticom” koje su omogućene Dejtonskim ugovorom tumače se na način da će RS jednog dana biti dio nekakve državne tvorevine krnje “Velike Srbije” koja je nepovratno izgubljena odlaskom Srba iz Hrvatske, crnogorskom nezavisnošću, i kosovskim međunarodnim priznanjem.\nSa prvim demokratskim izborima u BiH i pojavom etničkih stranaka bilo je jasno da će se dva autohtona bh naroda Srbi i Hrvati odreći svog istorijskog i kulturnog identiteta radi teritorijalnih pretenzija njihovih “matičnih” država. BiH je stvarana viševjekovnim mozaikom identiteta i ona je takva, ako je ne razumijete onda je i ne volite, pa je taj nasilni antibosanski diskurs zaista anticivilizacijski, samoubilački i kratkovidan oblik nazadnog oblika etnocentrizma.\nTako su pokušaji prepjevavanja poezije Šantića na ekavicu ili srbijanska melodija govora u javnom prostoru za vrijeme rata u RS-u bili tragikomični i provincijski pokušaj konstrukcije novog identiteta. Dodik će sa indignacijom u Beogradu prozvati sve one koji mu neopisivo idu na nerve kada prekodrinske Srbe nazovu bosanskim Srbima.\nTo je za njega ljudska i politička uvreda par excellence. U istoriji BiH ovo se pitanje obnavlja kroz različite ideološke paradigme i uvijek s drukčijim odgovorima, shodno državno-političkim formacijama kroz koje smo prolazili, i druhgačije unutar svake etničke zajednice. Način na koji se ono postavlja u današnjoj Bosni i Hercegovini, kao identitetskoj „laboratoriji“, čini mi se u mnogomu odlučujućim po buduće odnose i fizionomiju društva i zemlje.\nA tu su Dodikovi ciljevi jasni, da stvori monoetničke kulture i zajednice u RS-u, zacementira vojno i političko nasilje “realnosti na terenu” iz ratnih 90-ih. Iz tog razloga mu je ideja o Sarajevu kao kosmopolitskom gradu i centru nepodnošljiva, pa ne oklijeva da izgrdi sve one Beograđane koje vole da dođu u Sarajevo tvrdeći da ni ćevapi nisu više isti kao nekada.\nNažalost, politička opozicija Dodika u RS-u prihvata njegove udice, pa se utrkuju u dokazivanju srpstva tako što će negirati svoju kulturnu i istorijsku vezu sa bosanskohercegovačkim tlom. Ne vide da su u toj bici unaprijed gubitnici koji igraju na njegovom terenu iz dubokog političkog ofsajda. S druge strane, stranke koje sebe nazivaju probosanskim i građanskim nemaju adekvatan programsko-politički odgovor kako da etničko-nacionalnu fragmentiranost, i disparatnu percepciju zemlje, istorije i kulture pomire u procesu rehabilitacije „baštinjenog bosanskohercegovačkog kulturnog identiteta“.\nJasno je da je civilizacijska bh supstanca istorijsko-socijalna činjenica dugog trajanja koja nije lako uništiva, pa je njena reartikulacija moguća samo uz uspostavljanje optimalnog društvenog i političkog dijaloga u kojemu bi svi etnički elementi u strukturi jedinstva različitosti bili uravnoteženi kako bi se mogli na nekonfliktan način izraziti. Naravno da usvojena Deklaracija SDA ne nudi ova rješenja, već je dnevno-politički štos o Republici BiH u žanru populističkog igrokaza najodgovornije bošnjačke partije čime se samo delegimiše ideja autentičnih zagovarača građanske, demokratske i evropske BiH.\nI sami učesnici razgovora bili su iznenađeni njegovom ratnom retorikom kojom se jasno potvrđuje da je odavno prešao iz faze ispitivanja reakcije javnog mnijenja u opasne namjere koje mogu da ugroze mir i interes sopstvenog naroda. Oslonjen na rusku podršku, ohrabren ortačkim savezništvom sa Čovićem, Dodik pokušava da zaoštri krizu do samog kraja, da potvrdi nemoguću i disfunkcionalnu BiH, ojača pregovaračku poziciju Srbije u predstojećim dogovorima oko statusa Kosova.\nPa Dinice, pošto si tako nezavisan što ne prokomentarišeš i to da Bakir ima nekretnine van zemlje, spreman da utjekne čim se promijeni vlast? Poslednja deklaracija SDA potvrdila je ono što su Srbi tvrdili, zemlju gdje se Bošnjaci vide kao većina koja će upravljati državom bez pitanja Srba i Hrvata..


Džonson neće podneti ostavku, boriće se za razvod kakav želi - 08.07.2018, Sputnik Srbija\nDžonson neće podneti ostavku, boriće se za razvod kakav želi\nBritanski ministar spoljnih poslova Boris Džonson odlučio je da ne podnese ostavku na tu funkciju zbog „mekog“ plana premijerke Tereze Mej o bregzitu, jer želi... 08.07.2018, Sputnik Srbija\nBritanski ministar spoljnih poslova Boris Džonson odlučio je da ne podnese ostavku na tu funkciju zbog „mekog“ plana premijerke Tereze Mej o bregzitu, jer želi da ostane u Kabinetu i bori se za „razvod kakav želi“, tvrdi neimenovana osoba bliska njegovom načinu razmišljanja.\nMožda su neki očekivali da će Džonson, kao najistaknutiji zagovornik bregzita u Kabinetu i glasan kritičar premijerkine vizije o bliskim vezama sa EU, podneti ostavku nakon što je Mej rekla ministrima da moraju da podrže njene planove, ili da odu, a konzervativni poslanici koji podržavaju bregzit privatno se pitaju zašto se Džonson nije opredelio za ovu drugu opciju, navodi „Blumberg“.\nRazlog što Džonson ostaje na funkciji je, kako navodi izvor američke agencije, to što on veruje da bi se Mej založila za čak još bliže veze sa EU kad se on ne bi tome suprotstavljao. Džonson, navodno, veruje da će u budućnosti morati da bije još žešću bitku evroskeptika, a za to je, smatra, najbolje pozicioniran ako ostane u Kabinetu.\nBritanska premijerka kazala je u petak svojim uticajnim saveznicima da će smeniti Džonsona sa mesta šefa diplomatije, ukoliko bude nastojao da podriva pregovaračku poziciju o bregzitu, koju je dogovorio njen kabinet.\nRojters navodi da je to objavio londonski dnevnik „Tajms“, ne navodeći izvore ove informacije. Britanska Vlada je postigla u petak dogovor o poziciji za pregovore o budućem odnosu Ujedinjenog Kraljevstva i Evropske unije posle bregzita.\nMinistri su podržali plan o uspostavljanju zone slobodne trgovine za industrijsku i poljoprivrednu robu sa EU na osnovu zajedničkog pravilnika, kao i o „kombinovanoj carinskoj teritoriji“, preneo je Bi-Bi-Si.


Vesti online / Vesti / Ekonomija / Privreda nam je zatrpana suvišnim nametima\nPotpredsednica Privredne komore Srbije (PKS) Vidosava Džagić ocenila je danas da je domaćoj privredi pored najavljenog ukidanja parafiskalnih nameta potrebna sistemska poreska reforma, ali pre svega rešavanje problema nelikvidnosti.\nPotrebno je da se jasno definišu modeli formiranja taksi i na lokalniom i na nacionalnom nivou: Vidosava Džagić (u sredini)\nOna je na konferenciji o reformi poreskog sistema i parafiskalnim nametima u Srbiji, koju je organizovao Danas konferens centar, kazala da je potrebno da se jasno definišu modeli formiranja taksi i na lokalniom i na nacionalnom nivou.\nPotrebno je, kako je dodala, doneti i propise kojima se definiše uvođenje jedinstvenog modela formiranja taksi na lokalnom nivou, kao i ograničiti mogućnost da različiti organi imaju diskreciona prava za uvođenje taksi i određivanje njihove visine.\n"Visina taksi se uglavnom utvrđuje prema potrebama onih koji se finansiraju iz tog nameta, a ne prema onome šta sledi kao trošak za izvršenu uslugu", rekla je ona.\nIzvršna direktorka Američke privredne komore u Srbiji Amalija Pavić je navela da je za ulagače najvažnije da imaju predvidljiv i jasan sistem poslovanja i da zbog toga članice te komore predlažu da država ograniči maksimalan iznos nameta koje prema svom nahođenju propisuju lokalne samouprave, često i retroaktivno. Ona se slaže sa konkurencijom lokalnih samouprava po pitanju visina taksi, ali smatra da država ipak mora da ima kontrolu.\nPavićeva je istakla da je konfuzija koja sada vlada, "nešto što Srbija sebi ne može da priušti". Ona je ocenila i da je apsurdno da se parafiskalni nameti uvode neporeskim zakonima, kao na primer Zakonom o šumama.\nNa skupu je istaknuto i da su parafiskalni nameti postali često najveća stavka u izdacima privrede, kao i da je u Srbiji nejasno ko u ime države ubira prihode, jer to bez kontrole čine državni i lokalni organi, javna preduzeća, agencije i druga tela.\nEKONOMIJA Konferencija MAT - Makroekonomske analize i trendovi\nSreda 05.09.2012. 20:45\ni te će namete da ukidaju isti oni koji su ih i uveli?? ma dajte bre.... ako smo sisali vesla - nismo veslačima....\nČetvrtak 06.09.2012. 16:01\nkao izmišljena ekološka taksa...u mestu gde svako sam čisti, ili ne čisti...


ponedeljak, 11 januar 2016 15:16\nKraj je atletske sezone u Srbiji, a jedan od atletičara koji je obeležio završnicu je i naš Starčevac Miloš Milovanović. Početkom oktobra u Kragujevcu održano je Prvenstvo Srbije u polumaratonu, koje je predstavljalo izborno takmičenje za reprezentaciju Srbije i nastup na Prvenstvu Balkana u maratonu. Miloš je u jednoj zaista jakoj trci, u konkurenciji najboljih atletičara Srbije osvojio bronzanu medalju. Ubrzo je stigao i poziv od selektora za nastup na Prvenstvu Balkana u Podgorici na duplo dužoj distanci koja je inače i Miloševa glavna disciplina. U konkureniciji najboljih atletičara Balkana (atletska federacija u koju spada 16 država Evrope) i velike borbe do samog kraja Milovanović osvaja treće mesto što mu je prva zvanična medalja osvojena za našu zemlju! Trku dugačku 42,195 m prelazi u vremenu 2:26:15 što mu je i novi lični rekord.


Izvor: Biznis i finansije - Arhiva vesti 21.06.2012 - Naslovi.net\nBiznis i finansije » Arhiva vesti za četvrtak 21. jun 2012\n+ Dodaj izvor 'Biznis i finansije' kao novi prozor na naslovnoj stranici\nBiznis i finansije četvrtak, 21. jun 2012.\nGde se mogu ostvariti uštede, nije tehničko, nego političko pitanje. Liberalni pristup podrazumeva, između ostalog, umanjenje subvencija, povećanje konkurencije i privatizaciju i komercijalizaciju javnih preduzeća. Tradicionalno socijalistički, čuva državni sektor i subvencije, po cenu smanjenja... »\nSuosnivača Fejsbuka Edvarda Saverina mediji su proglasili “nepatriotom” jer se, uoči izlaska ove kompanije na berzu, zbog uštede od 600 miliona dolara odrekao američkog državljanstva. Amerikanci koji žive u inostranstvu i pripadaju srednjoj klasi sve češće biraju istu opciju - ne samo zbog novca... »\nZa razliku od mnogih drugih zemalja gde se struktura štednje stanovništva, uporedo sa krizom, izmenila, u Srbiji većina štediša i dalje preferira evro. Više od 90% procenta štednje je u evrima, a potom slede dolar i švajcarski franak. Evo šta kažu bankari: Dragica Mihajlović, član Izvrnog odbora i... »


Tri ključna dogovora Putina i Erdogana konačno oslobađaju Tursku iz čeljusti Velikog brata | Vestinet.rs\nPočetna TEMA DANA\tTri ključna dogovora Putina i Erdogana konačno oslobađaju Tursku iz čeljusti Velikog brata\nDogovoreni poslovi od jednake su važnosti za obe zemlje, ali će, kada je u pitanju pozicioniranje na svetskoj političkoj sceni, Turska od njih imati benefite koji će joj dati dodatni vetar u leđa na putu nove politike.\nPrvog dana posete ruskog predsednika Vladimira Putina Ankari, on i turski predsednik Redžep Tajip Erdogan dali su znak za početak izgradnje atomske centrale „Akuju“. Posle otvaranja radova video-linkom, Putin i Erdogan zadržali su se gotovo sat i po iza zatvorenih vrata. Detalji tog sastanka nisu saopšteni. Međutim, Putin je zatim izjavio da je realizacija sporazuma o isporuci protivvazdušnih raketnih sistema S-400 Turskoj — prioritet.\nU delegaciji Rusije koja boravi u Turskoj su i čelni ljudi najvećih kompanija te zemlje, a predsednik borda direktora „Gasproma“ Aleksej Miler izjavio je da će prvi krak „Turskog toka“ biti završen već u maju.\nDogovori iz Ankare imaju izuzetnu težinu kada je u pitanju međudržavna saradnja, ali istovremeno daju jasnu sliku trenutnog, ali i budućeg položaja ovih zemalja na globalnoj političkoj sceni, ocenjuje u razgovoru za Sputnjik stručnjak za Bliski istok Nemanja Starović.\nOvde je reč o ključnim projektima — o „Turskom toku“, od koga će koristi imati i EU, a očigledno su i dogovori o nabavci S-400 odmakli daleko, a izgradnja centrale svakako je deo te slagalice, kaže Starović.\n„Turske ambicije u 21. veku su izuzetno velike imajući u vidu njene demografske, tehnološke i ekonomske potencijale. Dovoljno je podsetiti da je Turska u prethodnih 15 godina utrostručila obim svoje ekonomije, da su stope rasta i dalje veoma visoke, blizu 10 procenata, a da organizacija za ekonomsku saradnju procenjuje da će i na duži period stope ekonomskog rasta biti održane“, kaže Starović.\nOn dodaje da su dogovoreni poslovi od jednake važnosti za obe zemlje, ali da će, kada je u pitanju pozicioniranje na svetskoj političkoj sceni, Turska od njih imati benefite koji će joj dati dodatni vetar u leđa na putu nove politike.\n„Turska više nema razloga da igra ulogu drugorazredne ili kao nekada klijentske države velikog brata s druge strane okeana, sada sa mnogo više samopouzdanja ulazi u realizaciju svoje spoljne politike sledeći prvenstveno sopstvene interese“, ističe naš sagovornik.\nOn podseća da će se tokom dana u Ankari predsednik Rusije Vladimir Putin sastati sa predsednicima Turske i Irana, Redžepom Tajipom Erdoganom i Hasanom Rohanijem. Trojica lidera će na mini-samitu razmotriti realizaciju astanskih pregovora o Siriji.\n„Postoje velika očekivanja od tog sastanka, s obzirom na to da se u odnosu na prethodne u tom ili sličnom formatu desilo mnogo stvari, a tu pre svega mislim na prilično bombastičnu najavu američkog predsednika Donalda Trampa da će se američke trupe povući sa prostora Sirije“, kaže Starović.\nDodaje da treba videti koliko je Trampova izjava utemeljena, odnosno da li je u stvarnoj koliziji sa politikom Pentagona i Stejt departmenta. Takođe treba sačekati i videti u kojem će roku ona u praksi biti realizovana.\n„Ukoliko do takvog povlačenja zaista dođe, trojica ljudi o čijem sastanku govorimo će postati stvarni gospodari situacije na terenu. Strateški ciljevi kako Ruske Federacije tako i režima u Damasku, Ankari i Teheranu dobiće prostor da se realizuju“, ističe Starović.\nOn skreće pažnju na činjenicu da su, kada je reč o sirijskom građanskom ratu, sva velika pitanja zatvorena, a upravo se rešava poslednje — budućnost severa Sirije, odnosno područja koja je naseljeno i trenutno pod kontrolom kurdskih snaga. Eventualno povlačenje Amerikanaca će dovesti te snage u veoma nepovoljan položaj, objašnjava sagovornik Sputnjika.\n„Mislim da se otvara prostor za realizaciju strateškog cilja Turske, koji je sam predsednik Erdogan više puta najavljivao, a to je da na kompletnom području južno od granice, dakle na području severa Sirije, uspostavi svoju zonu bezbednosti iz koje će biti eliminisano prisustvo kurdskih snaga koje Turska smatra produženom rukom terorističke Radničke partije Kurdistana“, ocenjuje Nemanja Starović.\nOn je ubeđen da će dešavanja na severu Sirije svakako biti jedna od tema ovog trojnog sastanka, ako ne i najdominantnija.\nNATORedžep Tajip ErdoganRusijaS-400SADTurskaVladimir Putin


AMERIČKI AVION BACIO BOMBU NAD JAPANOM: Manji incidenti - s namerom ili bez nje?! (FOTO) | Happy BSC portal\nAMERIČKI AVION BACIO BOMBU NAD JAPANOM: Manji incidenti - s namerom ili bez nje?! (FOTO)\n- Zahtevali smo da se SAD potrude da izbegnu slične incidente - istakao je Suga, napominjući da je Vašington ukoren zbog ovog incidenta, prenose svetski mediji.\nPrema ranijim izveštajima, F-16 je bacio betonsku bombu izvan zone trenažnih letova, a žrtava nije bilo.\nManji incidenti s avionima u porastu su Japanu poslednjih godina, što je izazvalo ozbiljnu zabrinutost kod građana.\nOvi incidenti su često povezani sa američkim avionima raspoređenim u Japanu, ali ponekad uključuju Oružane snage Japana ili Japanske obrambene snage, javljaju mediji.


Gelor Kanga je pred povratkom u Crvenu zvezdu, koja je uspela da svog bivšeg igrača ubedi da se vrati na "Marakanu" i to uz primamljive finansijske uslove.\nKanga, kome je istekao dvoipogodišnji ugovor sa Spartom iz Praga, slobodan je igrač, pa crveno-beli ne moraju da plate ništa za njegovo obeštećenje.\nA ništa Kanga neće dobiti i zbog samog potpisivanja sporazuma sa srpskim prvakom, već mu je sigurna jeidno plata, uz pozamašne bonuse.\nNaime, kako "Blic" saznaje, FK Crvena zvezda će Kangi obezbediti pola miliona evra godišnje plate.\nTih 500.000 nije jedini novac koji može da zaradi u sezoni 2021/2022.\nNaime, ako pomogne ekipi da uđe u Ligu šampiona, što bi Zvezdi bilo treće uzastopno učešće u grupnoj fazi elitnog takmičenja, Kanga bi dobio bonus od 300.000 evra.\nAko taj podvig ne bude ostvaren, a Crvena zvezda prođe u Ligu Evrope, Gelor Kanga će zaraditi dodatnih 100.000 evra.\nIsto toliko mu sledi u vidu bonusa ukoliko crveno-beli odbrane titulu državnog prvaka, saznaje "Blic".\nInteresantno je da Kanga nije postavljao nikakve dodatne uslove, već je zamolio sve u klubu da, do ozvaničenja novog angažmana na Marakani, prenesu svima njegove reči "King is back!", odnosno "Kralj se vratio".\nVideo: Navijači Crvene zvezde na ulicama slave titulu\nNavijači Crvene Zvezde na ulicama slave titulu\nUZNEMIRUJUĆ PRIZOR NA MARAKANI, SAIGRAČI VADILI JEZIK KANGI Gabonac se srušio bez SVESTI, usledili su minuti drame na utakmici Zvezde i Inđije


U posjeti Zeničko- dobojskom kantonu boravio je Fehim Škaljić, predsjedavajući Zastupničkog doma Parlamenta Federacije BiH, u pratnji sekretara ZD Seada Dizdarevića, gdje se sastao sa predsjedavajućim Skupštine ZDK Sretkom Radišićem i premijerom Fikretom Plevljakom sa saradnicima.\nTokom susreta razgovaralo se o funkcioniranju izvršnih i zakonodavnih tijela u Zeničko- dobojskom kantonu, njihovih uposlenika, proceduri donošenja zakona, kao i zakonodavnim tijelima Federacije BiH. Istaknuta je potreba za harmonizacijom odnosa između svih nivoa vlasti u Federaciji BiH, kako bi se efikasnije rješavali problemi i ubrzao evropski put Bosne i Hercegovine.\n-Pozivam rukovodstvo parlamenata da sarađujemo i pružamo podršku jedni drugima. Parlament je važno mjesto i Vlade odgovaraju tom tijelu i samo tako imamo funkcionalan odnos. Obilaskom kantona u Federaciji ćemo sačiniti analizu sa namjerom da djelujemo u boljem smjeru, istakao je predsjedavajući Fehim Škaljić.\nPredsjedavajući Skupštine ZDK Sretko Radišić je iznio podatke o funkcioniranju najvišeg kantonalnog zakonodavnog tijela u Zeničko- dobojskom kantonu, s akcentom na period nakon uspostavljanja nove parlamentarne većine, u drugoj polovini 2012. godine.\nPremijer Plevljak je istakao najveći problem u funkcioniranju Zeničko- dobojskog kantona, pravosnažne sudske presude po Kolektivnim ugovorima. Ovom prilikom izneseni su zaključci sa sastanka predstavnika svih kantona u Federaciji, održanom prije nekoliko mjeseci u Zenici.\nU okviru posjeta kantonima u Federaciji BiH, predsjedavajući Škaljić je prvu posjetu upriličio Zeničko- dobojskom kantonu, naglašavajući važnost privređivanja ovog kantona u više oblasti.


Početna » Arhiva objava • Izvještaji • Izdvajamo » Kosovsko-metohijsko veče u Podgorici – „Novo kosovsko raspeće“\nKosovsko-metohijsko veče u Podgorici – „Novo kosovsko raspeće“\n15. januara 2018. 17. januara 2018. ZVUČNI ZAPIS admin\nIme: 15 01 2018 mitropolitovo vece; Opis: Novo kosovsko raspeće Tip: audio/mpeg\n„Ima nas u ovom trenutku 10.330, nas, potpisnika apela za odbranu Kosova i Metohije. Među nama je dvanaest arhijereja naše Crkve, osam akademika preko stotinu profesora univerziteta u Beogradu, Novom Sadu, Nišu, Kosovskoj Mitrovici, Istočnom Sarajevu i u Banjoj Luci, oko stotinu pedeset doktora nauka. Zatražili smo samo to – da se konflikt zamrzne i da se ne predamo, da ne napuštamo Kosovo – srpski Jerusalim. Da ne napustimo ovih 120 hiljada naših sunarodnika i sugrađana“, kazao je Ković.\n„Između podviga i straha, mi se opredjeljujemo za podvig, između neznanja i znanja, na strani smo znanja, između vere i nevere, pogađate – vera. Rekao bih, nastojimo da budemo na putu Kosovskog zaveta“, poručio je profesor Ković.\n„Hvala Mitropolitu Amfilohiju što nas je večeras ovdjke sabrao i probudio“, kazao je Vladika Joanikije.\n„Od 2008. godine, ne jedanput sam Mila Đukanovića nazvao najvećim izdajnikom Crne Gore u njenoj istoriji, i to ponavljam i sada. Sadašnja crnogorska vlast je priznala nezavisno Kosovo, što znači da je pljunula na samu sebe. Ne Crna Gora, već ova grupa dukljana, montenegrina, koja nastavlja obezboženu politiku i koji se, odričući se Kosova i Metohije, odriču izvorne i prave Crne Gore. Ovo što se sada događa sa politikom u Srbiji samo je nastavak ove dukljansko-montenegrinske ideologije koja je ovdje preovladala i koja gospodari Crnom Gorom. Oni ne rade ništa novo“, smatra Vladika Amfilohije.\n„Prvo je ovdje počela ta izdaja, pa se onda sada nastavlja i htjela bi da se završi u Beogradu, u ime Srbije. Hvala Bogu da je ovaj apel napisan i uvjeren sam da će on odigrati značajnu ulogu i u Beogradu i u Srbiji. To je jezik istinske i prave Srbije i istinske i prave Crne Gore“, poručio je Mitropolit Amfilohije.\nVideo: Otrog TV\nKategorija: Arhiva objava, Izvještaji, Izdvajamo Oznaka: Mitropolit Amfilohije, Novo kosovsko raspeće


Krivokapić otkazao sjednicu Skupštine Crne Gore\nPredsjednik Skupštine Crne Gore Ranko Krivokapić otkazao je današnju sjednicu Parlamenta.\nPrethodno je na Kolegijumu DPS predložio izostavljanje 14 točaka o kojima je Skupština Crne Gore trebalo da raspravlja na današnjem plenumu.\nZbog otkazivanja sjednice iz DPS-a, Pozitivne Crne Gore, Liberalne partije, HGI poručuju da ovaj politički presedan predsjednika parlamenta neće proći. Sa druge strane iz SDP-a tvrde da je sjednica otkazana zbog parlamentarne opstrukcije DPS-a.\nPredlog za razrješenje Krivokapića podnijeli su 36 poslanika Demokratske partije socijalista (DPS), Bošnjačke stranke (BS), Liberalne partije (LP), Force i Hrvatske građanske inicijative (HGI).\nU obrazloženju se podsjeća da je klub poslanika Socijaldemokratske partije (SDP), na izvanrednoj sjednici 27. januara, na kojoj je Vlada dobila povjerenje, glasao protiv, čime je ta stranka izašla iz vladajuće koalicije.\nDa je sjednica održana, na dnevnom redu bilo bi samo pitanje smjene predsjednika Parlamenta Ranka Krivokapića i točka koju je on naknadno uvrstio u raspravu-prijedlog odluke o obrazovanju odbora za praćenje i kontrolu realizacije projekta izgradnje auto-puta Bar Boljare.


Hirurg menja „harlija“ za „volka“ - 14.02.2017, Sputnik Srbija\nHirurg menja „harlija“ za „volka“\nNa internetu su se pojavile fotografije najnovijeg rusko-italijanskog motocikla „Volk“. Vođa najvećeg ruskog motociklističkog kluba „Noćni vukovi“ Aleksandar... 14.02.2017, Sputnik Srbija\n14:13 14.02.2017 (Osveženo: 14:19 14.02.2017)\n© YT/ArhivIюnь AudioObzorыSMIRusko-italijanski motocikla „Volk“\n© YT/ArhivIюnь AudioObzorыSMI\nNa internetu su se pojavile fotografije najnovijeg rusko-italijanskog motocikla „Volk“. Vođa najvećeg ruskog motociklističkog kluba „Noćni vukovi“ Aleksandar Zaldostanov, poznatiji kao Hirurg, kaže da će ovi motori otvoriti novu eru ruske auto-moto industrije.\n„Volk“ će zvanično biti predstavljen na bajk-šouu u Sevastopolju, 21. avgusta ove godine.\n30 Avgust 2015, 19:47\nZaldostanov je ispričao da se ideja izrade motocikla „Volk“ rodila pre više godina.\n„Svaki put kada sednem na ’harlija‘, ’jamahu‘ ili ’hondu‘ imam ’osećaj nedovršenosti‘. Zašto tako velika država kao Rusija, koja lansira u kosmos rakete, koja pravi najbolje u svetu vojne avione, podmornice, brodove i najbolje u svetu tenkove, koja gradi najpouzdanije nuklearne elektrane — odjednom ne može da stvori motocikl ili automobil, kojim ćemo se isto tako ponositi? Ako neko kaže da Rusija nije u stanju da napravi nešto pristojno, onda ću podsetiti da se mnoga dostignuća zapadnih tehnologija baziraju na ruskim izumima i izumima ruskih stručnjaka. Tako da bi Zapad umnogome trebalo da bude zahvalan Rusiji za to što danas žive komforno, i ja bih rekao komforno na naš račun. Mislim da je došlo vreme da se ta nepravda ispravi“, rekao je Hirurg u intervjuu ruskim medijima.\n„Volk“ je još u fazi testiranja, ali se zna da je dizajn motocikla u potpunosti završen i odobren.\nHirurg je već testirao prototip budućeg motocikla, koji će se serijski proizvoditi.\nNovi ruski motocikl, kaže Zaldostanov, nije „Harli Dejvidson“, ali nije ni „Ural“ ili „Dnjepar“, iako i ti motori imaju svoje „fanove“.\n„Pokazalo se da su očekivanja bila više nego opravdana. To je naš ruski motocikl, savremen, moćan i prilično napredan po mnogim parametrima. Siguran sam da će dostojno predstavljati Rusiju i da će moći da konkuriše stranim novitetima“, rekao je Zaldostanov.\n9 Maj 2015, 00:24\nPrve razrade motocikla su izvedene u fabrici „Poršenj“ u gradu Volšskom. „Volk“ ima motor od 132 konja, razvija maksimalnu brzinu od 170 kilometara na sat, a „stotku“ dostiže za sedam sekundi.\nProizvođači najavljuju da će cena ovog motocikla iznositi 250 hiljada rubalja, što je oko 4.000 evra.\nNa ovom projektu je radio međunarodni rusko-italijanski tim, koji je želeo celom svetu da pokaže da uprkos teškoj geopolitičkoj situaciji talentovane ljude iz raznih zemalja objedinjuju zajedničke ideje i da zajedno mogu da naprave čuda.\nKritičari, međutim, optužuju konstruktore da je „Volk“ po dizajnu kopija italijanskog motocikla „Moto Guci“.\nZasad nije poznato gde će i kada početi serijska proizvodnja ruskog motocikla, ali Hirurg ističe da on mora da se pravi u Rusiji.\nOn je siguran da ovaj motor ima „pravi ruski duh i vučju narav“, i da će biti veoma tražen u Rusiji.


Gradiska.com - “Dukat fest” u Gradišci\nMariano Agustin i Maria Fernanda Messad članovi su ansambla „Santiago del Esetro“ koji ima dugu tradiciju. „Njegujemo našu tradiciju i kroz nošnje pokazujemo način života našeg naroda,a poznato je da je tango senzualna igra sa strašću“ kaže ovaj argentinski par.\nNa ovom koncertu predstavila se pjevačka grupa „Perla“, te su članovi KUD „Kolovit“ izveli igre belopalanačkog polja i igre iz Niša. Domaćini su izrazili zadovoljstvo što što su i ove godine dio Međunarodnog festivala. „Ove godine zbog obaveza nismo učestvovali na završnoj večeri festivala, mada smo čuli da je bilo odlično i drago nam je da je uspio ovaj humani čin“ kaže Mirko Borjanović, umjetnički rukovodilac KUD-a „Kolovit“ Gradiška.\nOvogodišnji festival je za razliku od svih do sada organizovanih bio u znaku humanosti. Sav prihod od prodanih ulaznica namijenjen je najugroženijim poplavljenim porodicama u Republici Srpkoj. „Veliko nam je zadovoljstvo kao organizatoru što smo uspjeli u našem humanitarnom cilju „Dukat festa za humanost“ i da smo na neki način uspjeli pomoći zajedno sa našom publikom porodicama čija je imovina ugrožena u poplavama.Posebno smo zadovoljni što smo kako publika tako i naši učesnici iz dalekih zemalja i drugi partneri pokazali jednu zajedničku spremnost da u ovim teškim danima kultura pokaže da je spremna da pomogne u najtežim trenutcima“ rekla je Natalija Trivić, direktor festivala „Dukat fest“.\nPored Gradiške cjelovečernji koncerti priređeni su i u drugim gradovima Republike Srpske. „Mi smo već održali koncerte u Modriči i Prnjavoru. Zastupili smo gradove koji su bili i prethodnih godina“ dodala je Trivićeva.\nCentralno festivalsko veče održano je 16. juna u Banja Luci na kojem su se osim Argentine predstavili ansambli iz Austrije, Italije, Makedonije, RS i Srbije.\nViše iz kategorije: « Oživjeli kulturni život u Sitnešima\tOdržana prva Međunarodna smotra folklora u Srpcu »


restitucija - BGnekretnine blog\nPosts Tagged ‘restitucija’\nVlasnici imaju muke i posle restitucije30 Oct\nCeh zamešateljstva koje su posle rata napravile nove vlasti sa nacionalizacijom i useljavanjem ljudi u privatne stanove i kuće, danas plaća na hiljade ljudi - što stanara, što vlasnika. Zahvaljujući neujednačenoj sudskoj praksi i različitom tumačenju zakona, neki od njih završavaju na ulici, ...\nU Novom Sadu najviše vraćenih poslovnih prostora, zgrada i stanova13 Dec\nZa nešto više od dve godine od isteka roka za podnošenje zahteva za restituciju, bivšim vlasnicima i njihovim zakonskim naslednicima, prema poslednjim podacima Agencije za restituciju, vraćeno je 5.487 poslovnih prostora, zgrada i stanova. Ukupna površina vraćenih objekata je veća od 387.000 ...\nUz stan i dugovi za struju10 May\nSugrađani kojima su restitucijom vraćeni domovi moraju da plaćaju i tuđe kilovate. Porodici iz Beograda 12 kvadrata i 300.000 dinara neplaćene električne energije. Građani koji su više od pola veka čekali da im se vrati imovina restitucijom, sada uz kvadrate moraju da plaćaju - i dugove za ...\nSrbija mora da vrati 5.000 stanova bivšim vlasnicima02 Nov\nSrbija mora da nađe put da bivšim vlasnicima vrati oduzete stanove na kojima su prethodnih decenija mnogi građani stekli građansko pravo kroz otkup ili godine stanovanja. Pošto to neće biti niti jednostavno niti jeftino, država pokušava prvo da utvrdi o koliko stanova je reč i šta bi bilo najracionalnije ...\nRestitucija: Pedeset vila čeka na gazde25 Dec\nStarim vlasnicima do sada vraćen deo poslovnog prostora, zgrada i stanova. Najavljene su izmene propisa koje će omogućiti povraćaj i najvrednijih nekretnina na Dedinju AGENCIJI za restituciju, od 1. marta do danas, podneto je više od 10.000 zahteva za povraćaj imovine oduzete posle Drugog svetskog ...


Danas štrajk u srednjim školama – Radio Vitez\nDanas štrajk u srednjim školama\n29. ožujka 2011. 9:35 29. ožujka 2011.\nZaposleni u srednjim školama u kantonu SB za danas su zakazali jednosatni štrajk upozorenja, a prosvjetari bi na konferenciji za novinare u Travniku trebali najaviti i generalni štrajk u svim osnovnim i srednjim školama, zbog neprihvaćanja prijedloga Sindikata prilikom kreiranja nacrta kantonalnog proračuna, te zbog toga što Vlada i Sindikat još nisu potpisali Aneks kolektivnog ugovora.\nKonferenciju za novinare održat će u Travniku Koordinacijski odbor Sindikata osnovnog i srednjeg obrazovanja KSB, a predviđeno je da jednosatni štrajk upozorenja bude održan u svim srednjim školama u ovom kantonu. Koordinacijski odbor kantonalnog Sindikata obrazovanja od Sabora kantona traži da se prijedlog proračuna za ovu godinu ne usvoji, te da se za svih 4 987 proračunskih korisnika planira jednako povećanje plaća od 10,81 %. Od kantonalnog Sabora traže i usvajanje Zakona o plaćama i naknadama u organima vlasti KSB i Zakon o plaćama i naknadama policijskih službenika u ovom kantonu, te da implementacija ovih zakona krene istovremeno. Sindikat od Sabora kantona traži da obveže kantonalnu Vladu na pregovore sa Sindikatom obrazovanja KSB, radi usklađivanja kolektivnih ugovora za osnovno i srednje obrazovanje.\nPrevious ArticleNa Vlašiću radni sastanak mreže bh. općinaNext ArticleRadnici Vitezita prenoćili u Sarajevu


ODRŽAN IZBOR SPORTISTE OPŠTINE UGLJEVIK ZA 2016 GODINU | Skala Radio 96,8 MHz, Ugljevik\nPočetna Vijesti ODRŽAN IZBOR SPORTISTE OPŠTINE UGLJEVIK ZA 2016 GODINU\nObjavljeno: 24 Februar, 2017 U kategoriji: Vijesti\nDanas je u Ugljeviku u Domu kulture, održana manifestacija povodom dodele priznanja i diploma najboljim sportistima opštine Ugljevik za 2016. godinu. Nakon pristiglih predloga iz sportskih klubova i udruženja, komisija za izbor najuspešnijih sportskih ekipa i pojedinaca u 2016. godini na području naše opštine, imajući u vidu rezultate postignute u 2016. godini, jednoglasno je donela odluku ko će dobiti sportska priznanja. Priznanja najboljima su uručili Boško Lukić, samostalni stručni saradnik za sport i fizičku kulturu Opštine Ugljevik, i Đoko Simić, predsednik Skupštine Opštine Ugljevik.\nOvom prilikom predsednik Đoko Simić je rekao :\nNagrađeni sportisti ove godine, a za postignute uspehe u 2016 godini su sledeći:\nZahvalnica za doprinos razvoju sporta Opštine Ugljevik u 2016. godini dodeljena je Milenku Kojiću iz KMF “Ugljevik”.\nPosebno priznanje za doprinos u radu svih kategorija FK “Rudar” Ugljevik u 2016. godini pripala je Čedi Radovanoviću, članu FK “Rudar” Ugljevik.\nZa najuspešniju sportistkinju u mlađim kategorijama u 2016. godini proglašena je Marjana Todorović iz OK “Rudar” Ugljevik .\nZa najuspešnijeg sportistu u mlađim kategorijama u 2016. godini ove godine proglašen je Nemanja Šarčević iz džudo kluba “Rudar” Ugljevik. Ovom prilikom mladi Nemanja je pozvao sve mlade da se bave sportom:\nZa najuspešnijeg trenera u 2016. godini proglašen je Branislav Gajić iz streljačkog kluba “Rudar-S” Ugljevik.\nNajuspešniji sportski radnik ove godine je Marko Tomić iz KMF Ugljevik.\nStreljački klub “Rudar-S” je ove godine proglašen za najuspešniji klub naše opštine u 2016 godini. Predsednica i osnivačica ovog kluba Svetlana Renovica istakla je koji su to uspesi :\nNajveću nagradu i priznanje za najuspešnijeg sportistu Opštine Ugljevik za 2016. godinu zasluženo dobio je Vanja Mićić, član tekvando kluba “Volf” Ugljevik. U njegovo ime priznanje je primio njegov trener Zoran Mićić, koji je govorio o njegovim uspesima i opravdao Vanjino odsustvo:\nProgram dodele priznanja muzički su upotpunili članovi muzičke škole „Kornelije Stanković“ iz Ugljevika, a nakon završetka manifestacije program je nastavljen otvaranjem izložbe umetničkih dela istaknutog slikara iz Loznice Drage Simića i prigodnim koktelom za sve prisutne.\nKomentar autora priloga : I ove godine primećujem veoma malu posećenost ovoj manifestaciji od strane ugljevičana, što je postalo uobičajeno na kulturnim dešavanjima naše opštine.\nSvi ovi mladi ljudi i sportisti svojim rezultatima proslavljaju naš Ugljevik u svetu, i ta mala podrška u smislu vašeg prisutsva i bodrenje na ovakvim manifestacijama bi njima mnogo značila, a vi biste im tom podrškom dali još veći vetar u jedra u postizanju narednih sportskih rezultata.\nSVE FOTOGRAFIJE DOGAĐAJA : MANIFESTACIJA IZBOR NAJBOLJIH SPORTISTA UGLJEVIKA ZA 2016 GODINU\nOBELEŽEN DAN BORACA REPUBLIKE SRPSKE U UGLJEVIKU\n14. Marta 2017. at 13:40\nSvi ovi mladi sportisti svojim postignutim rezultatima moraju imati vecu finansijsku podrsku lokalne zajednice a i sire.\nKomentarišite Cancel Reply\n963Posjeta prošle sedmice:\n1955Posjeta ovog mjeseca:


Ivan Marinković već šest meseci ne plaća alimentaciju za ćerku Lenu! - ShowBiz - Region - Vesti - Svet Plus\n09:04 18. MAR 2014.\nMajka Ivana Marinkovića je za vreme njegovog učešća u rijalitiju isplatila sumu koju je do tada dugovao, međutim, nakon toga bivši suprug GoceTržan nije nastavio da plaća alimentaciju, tako da sada ponovo duguje za poslednjih šest meseci.\n"Ako mi Goca bude tražila i 20.000 ili 30.000 da mesečno plaćam, to ću i učiniti. Spreman sam da dam koliko god treba novca samo da moje dete bude srećno. Nova ročišta za povećanje alimentacije tek slede. Nemam advokata, niti želim da ga imam. Pristajem na sve", rekao je pre dve nedelje Marinković, ali je izgleda zaboravio da pomene da ponovo ne izvršava svoju zakonsku obavezu. "Ne komentarišem ništa u vezi s tim" rekao je Ivan.\nGoca Tržan potvrdila je ove informacije i dodala, da će se ovom temom od sada baviti samo sud.\n"Informacija do koje ste došli je, nažalost, tačna, ali ne bih detaljisala. Zahvaljujem vama na brizi i što se borite da moje dete ostvari svoja prava, ali ja o tome više ne bih javno govorila i volela bih da ubuduće pričamo o nekim lepšim stvarima. Ovom temom će se baviti sud, kojem sam prepustila slučaj.\nU toku je suđenje alimentacija, koja trenutno iznosi 5.000 dinara trebalo bi da bude povećana na 12.000 dinara, a kada presuda bude donešena, pevačica će pokrenuti novu tužbu protiv bivšeg supruga kako bi isplatio sva dugovanja koja ima na ime alimentacije.


Akcija prikupljanja 1.000 tona otpada od hrane počinje 1. novembra - Poziv ugostiteljskim i drugim kompanijama\nby Marija Dedić\t07/10/2020\nNALED u saradnji sa kompanijom Esotron i uz podršku Nemačke razvojne saradnje (GIZ) pokreće akciju prikupljanja 1.000 tona otpada od hrane, najavljeno je na radionici u Beogradu. Akcija čiji je cilj smanjenje ugljen-dioksida, počinje 1. novembra i trajaće godinu dana.\nPredstavnicima ugostiteljskih i drugih javnih objekata predstavljen je i Vodič za pravilno upravljanje otpadom od hrane, koji nudi praktične savete za odgovorno upravljanje ovom vrstom otpada u sedam koraka.\nRekao je da akcija podrazumeva da narednih godinu dana budu postavljene kante za odlaganje bio-otpada u HORECA sektoru, a cilj je da se akciji priključe i javne institucije i sva mesta gde se generiše otpad od hrane na dnevnom nivou.\n– Naša ideja je da u saradnji sa Ministarstvom životne sredine, izradimo pravilnik i da najveće operatere obavežemo da pravilno odvajaju ovu vrstu hrane uz podsticaje. Imaćemo dobre primere cirkularne ekonomije, jer taj otpad može ponovo da se iskoristi, a sve u cilju da ne bismo imali situaciju da komunalne deponije gore preko leta – kaže Krstović.\nU HORECA sektoru biće postavljene kante za odlaganje bio otpada\nU Srbiji nastane skoro milion tona otpada godišnje\nKoordinatorka programa GIZ ORF Zorica Bilić rekla je da se u Srbiji generiše gotovo milion tona otpada godišnje.\n– Velika količina završi na deponijama, a to nije samo ekološki problem već i ekonomski, budući da otpad još ne tretiramo kao resurs, već problem, a ideja je da se takav pristup promeni – rekla je Bilić.\nDomaćinstva, ugostiteljstvo i maloprodaja su najveći generatori otpada od hrane, navodi se u Vodiču, a istraživanja pokazuju da samo 13 odsto ugostiteljskih objekata koristi usluge operatera za sakupljanje i pravilan tretman otpada od hrane.\n– To želimo da promenimo i da zajedno napravimo značajan korak ka očuvanju životne sredine, pravilno tretirajući otpad – objasnio je Bojan Gligić, jedan od autora Vodiča i regionalni menadžer kompanije Esotron, koja se bavi prikupljanjem i obradom otpada.\nAkcija prikupljanja 1.000 tona otpada od hrane biće realizovana u saradnji sa kompanijom Esotron, koja će prikupiti otpad od hrane i zbrinuti ga na način koji ne šteti životnoj sredini.\nTags: bio otpad,bojan gligić,cirkularna ekonomija,doniranje hrane,esotron,giz orf,horeca otpad od hrane,komunalne deponije,kružna ekonomija,nemačka razvojna saradnja,otpad kao resurs,otpad od hrane,slobodan krstović,vodič za pravilno upravljanje otpadom od hrane,zorica bilić\nVeštačka inteligencija pomaže u tranziciji ka cirkularnoj ekonomiji


Beta 23. novembra 2015. 17:25\nFinalni duel Dejvis kupa teniskih reprezentacija Belgije i Velike Britanije odigraće se kako je i planirano u Gentu od petka do nedelje, saopštili su organizatori i Međunarodna teniska federacija (ITF).\n„Meč će se definitivno odigrati“, navodi se u saopštenju.\nBrisel je stavljen pod najviše mere bezbednosti zbog pretnji terorističkim napadima, a Gent je udaljen 55 kilometara od glavnog grada Belgije.\nBritanski tim, koji predvodi drugi teniser sveta Endi Marej, pokušaće da osvoji Dejvis kup prvi put od 1936. godine, a Belgija „juri“ svoju prvu titulu.\nVojnici patroliraju ulicama Brisela, gde su zatvorene škole i tržni centri.\nITF je naveo da su uvedene dodatne mere bezbednosti za finalni duel Dejvis kupa.\n„ITF i belgijski savez su u konsultacijama i sa zvaničnicima i savetnikom za bezbednost pažljivo pratimo situaciju u Belgiji, a posebno u Gentu. Danas nema promena u odnosu na prethodno objavljene informacije o početku duela Belgije i Velike Britanije u finalu Dejvis kupa“, navodi se u saopštenju.\n„Preduzimamo sve potrebne mere da osiguramo bezbednost ekipa, gledalaca, medija i svog osoblja“, piše u saopštenju ITF.\nRanije danas i izvršni direktor Flamanskog teniskog saveza Gajs Koken rekao je da će se Dejvis kup odigrati od petka do nedelje u Gentu.


Kancelarija evropskog javnog tužioca: predlog dobija podršku - EU Delegacija u Srbiji\nKancelarija evropskog javnog tužioca: predlog dobija podršku\n„Ovo je bila dobra nedelja za napore uložene na polju zaštite novca poreskih obveznika EU. Javne finansije su pod pritiskom širom Evrope i o svakom evru se vodi računa. Evropski budžet je federalni budžet. Ako ga mi ne zaštitimo od kriminala, niko drugi neće to uraditi”, rekla je Vivijan Reding, komesarka za pravdu EU.\nNakon podrške Francuske i Nemačke u postizanju brzog dogovora o osnivanju Kancelarije evropskog javnog tužioca, Odbor za građanske slobode, pravosuđe i unutrašnje poslove Evropskog parlamenta (LIBE) podržao je predlog Komisije za uspostavljanje ovakve Kancelarije (IP/13/709). Podrška Odbora LIBE – sa 34 glasa za, 7 protiv i jednim uzdržanim – usledila je nakon odobrenja predloga od strane Odbora za kontrolu budžeta Evropskog parlamenta (CONT), sa 21 glasom za, 4 protiv i jednim uzdržanim, kao i Odbora za pravne poslove prošle nedelje (MEMO/14/102). O izveštaju Odbora glasaju svi članovi Parlamenta na plenarnom zasedanju. Nakon ovoga predlog dolazi do ministara država članica u Savetu. Savet tokom pregovora mora uzeti u obzir preporuke Parlamenta.\n„Ovo je bila dobra nedelja za napore uložene na polju zaštite novca poreskih obveznika EU. Javne finansije su pod pritiskom širom Evrope i o svakom evru se vodi računa. Evropski budžet je federalni budžet. Ako ga mi ne zaštitimo od kriminala, niko drugi to neće uraditi”, rekla je Vivijan Reding, evropska komesarka, i Algirdas Semeta, Komesar za borbu protiv prevara. „Ideja o kancelariji evropskog javnog tužioca počinje da se realizuje: Evropski parlament podržava predlog, a postoji i podrška kod zemalja članica. Ovo ubrzava čitav projekat i doprinosi brzom napretku razgovora u Savetu pod jakim vođstvom grčkog Predsedništva.”\nNa glasanju danas, Odbor za građanske slobode je potvrdio ključne elemente predloga Komisije: Kancelarija evropskog javnog tužioca bi trebalo da ima decentralizovanu strukturu, integrisanu u nacionalne zakonske sisteme. Delegirani evrospki tužioci će izvršavati istrage i gonjenja u odgovarajućoj zemlji članici, uz pomoć osoblja koje je iz te zemlje i primenjujući nacionalne zakone. Njihove akcije će koordinisati evropski javni tužilac kako bi se obezbedio jedinstveni pristup istrazi širom EU, što je posebno važno za slučajeve koji prevazilaze granice jedne zemlje.\nNacionalnim sudovima će biti poverena sudska revizija, što znači da će oni moći da ospore odluke evropskih javnih tužioca. Istovremeno, predlog osigurava čvrsta proceduralna prava osumnjičenih koji su pod istragom Kancelarije evropskog javnog tužioca.\nPredlog garantuje pojačanu zaštitu proceduralnih prava za osobe koje su pod istragom Kancelarije evropskog javnog tužioca od onih koja trenutno postoje u nacionalnim sistemima. Ovo na primer uključuje pravo na prevodioca, pravo na informisanje i pristup dokazima ili pravo na advokata u slučaju pritvora.\nSledeći koraci: Evropski parlament će sada glasati o predlogu Komisije na plenarnom zasedanju. Ovo se očekuje 14. marta 2014. Da bi postao zakon, predlog mora biti jednoglasno prihvaćen od zemalja članica u Savetu, ali tek nakon odobrenja Evropskog parlamenta. Ako jednoglasnost ne bude postignuta u Savetu, ugovori predviđaju da grupa od najmanje devet zemalja članica može ući u pojačanu saradnju (član 86 Ugovora o funkcionisanju Evropske unije (TFEU)).\nDanas, osude za pronevere prema podacima iz EU značajno varijaju širom EU: širom Evrope, samo 45,7% ovakvih slučajeva u zemljama članicama bude pod istragom nacionalnih pravosudnih organa dok je procenat osuđivanja samo 42,3% (videti IP/13/709). Ovo znači da mnogi kriminalci koji kradu novac poreskih obveznika uspevaju da umaknu pravdi.\nKancelarija evropskog javnog tužioca će se pobrinuti da svaki slučaj koji se tiče pronevere novca iz budžeta EU, bude stavljen pod istragu, kako bi kriminalci znali da će biti gonjeni i privedeni pravdi. Ovo će imati snažan preventivni efekat.\nOsnivanje Kancelarije evropskog javnog tužioca je uslovljeno Lisabonskim sporazumom (član 86 TFEUa). Prema Ugovorima EU, Danska neće biti član Kancelarije evropskog javnog tužioca. Velika Britanija i Irska su takođe odlučile da ne podležu pravilima Ugovora tako da ni one neće učestvovati u radu Kancelarije.


Pukovnik Vulin Zabranio Zaposlenima Objave Slika Koje „ruše Ugled MUP-a“ (FOTO)\nMinistar unutrašnjih poslova i pukovnik policije Aleksandar Vulin izmenio je Pravilnik o ponašanju i zaposlenima zabranio fotografisanje i video snimanje na radnom mestu, kao i neprimerene tekstove i komentare.\nPravilnik o ponašanju MUP: Printscreen\nKako se može videti u Službenom glasniku, promenjeni su samo delovi člana 5. Pravilnika o načinu ponašanja i ličnom izgledu policijskih službenika i drugih zaposlenih u MUP, kojima su dodate zabrane o fotografisanju i video snimanju, kao i zabrana pisanja tekstova i komentara, koji mogu da naruše ugled ministarstva. Upravo o tome Direktno.rs je pisao i o slučaju komandira iz Novog Sada koji je kršio radnu disciplinu, pa su Vulin i Rebić ostali nemi. FOTO: Printscreen\nMinistar unutrašnjih poslova je ove odluke doneo 25. avgusta, a u Službenom glasniku objavljene su dva dana kasnije, kada je i počela primena ovih pravila, koje možete da pogledate na sledećem LINKU.\nU stavu broj šest kaže se da je policajcima zabranjeno da „objavljuju fotografije, odnosno video snimke u uniformi, odnosno građanskom odelu, sa radnog mesta ili iz radnog prostora ili drugog mesta i prostora sa kog se posredno ili neposredno mogu identifikovati kao policijski službenici ili drugi zaposleni u Ministarstvu, na način kojim se narušava ugled Ministarstva“.\nU novom stavu sedam navodi se da je policijskim službenicima zabranjeno je da „objavljuju fotografije, odnosno video snimke sredstava Ministarstva, na osnovu kojih se posredno ili neposredno mogu identifikovati kao policijski službenici ili drugi zaposleni u Ministarstvu, na način kojim se narušava ugled Ministarstva“.\nStavom osam je policajcima i zaposlenima u MUP-u zabranjeno da „objavljuju tekstove, komentare, video ili audio snimke neprimerenog sadržaja kojima se narušava ugled Ministarstva“.\nKada je Pravilnik donet definisao je ponašanje policajaca, ali i njihov izgled. Policijski službenici moraju da imaju propisanu uniformu, ne mogu da nose bradu, moraju da sakriju tetovaže, ne smeju da nose minđuše, da imaju duge nokte, kao i nokte lakirane fluorescentnim bojama, da ne smeju da puše i komuniciraju sa građanima sa cigaretom u ruci ili ustima…\nPodsetimo, prošle nedelje objavljene su dve fotografije na kojima se vidi ministar Vulin sa osuđivanim ili osumnjičenim osobama. Najpre je objavljena fotografija Vulina sa bivšim vođom navijača Rada, hapšenim zbog nelegalnog nošenja oružja, Vladimirom Kovačevićem, da bi potom bila objavljena fotografija sa Stevanom Holićem, kojeg mediji opisuju kao saradnika Predraga Koluvije.\nHolić se nalazi na optuženičkoj klupi Specijalnog suda kao pripadnik grupe koja je u „Jovanjici“ proizvodila marihuanu. Vulin je reagovao zbog fotografije sa Kovačevićem, rekavši da ne zna sa kim se fotografisao, dodavši da ne dozvoljava obezbeđenju da sklanje ljude od njega, te da svako može da mu priđe, razgovara sa njim, pa i da se fotografiše.\nPrethodni tekstMINISTARSTVO ODBRANE LAŽE: Vojnika na Pešteru ubio otrovan gas\nSledeći tekstPOČEO JE VUČIĆEV PAD: Nestali niški Hakeri čije izručenje zahteva SAD


Delovi Yahooa će biti preimenovani u Altaba Inc. Marisa Mejer više nije CEO kompanije\nTema: Delovi Yahooa će biti preimenovani u Altaba Inc. Marisa Mejer više nije CEO kompanije\nU pomalo iznenađujućem raspletu, objavljeno je da je će delovi kompanije Yahoo biti rebrendirani i da će nositi ime Altaba Inc. dok je Marisa Mejer - koja je obavljala funkciju izvršnog direktora kompanije, sišla sa svoje pozicije.\nTechCrunch izveštava da bi Mejer mogla imati ulogu u integraciji Yahooa a Verizonom, ali njena pozicija još nije obelodanjena. Yahoo je nedavno prošao kroz ozbiljne probleme, a kompanija je u dva navrata objavila da je veliki broj korisničkih podataka kompromitovan u prethodnih nekoliko godina. ovo je navelo verizon dca preispita svoju potencijalnu zainteresovanost da kupi Yahoo, mada TechCrunch sada javlja da planovi oko akvizicije i dalje napreduju.\nU izveštaju se ističe da će delovi kompanije koje Verizon ne kupi biti preimenovani Altaba Inc., što predstavlja veoma zanimljiv i iznenadan potez u ovom procesu. Ovaj deo (15%) Yahooa u akcijama je vlasništvo Alibaba grupacije.


ISTEN POČETNI SASTANAK\nReđo Kalabrija, 27.02.2018. . – Zvanično je pokrenut projekat ISTEN – “Integrisan i održiv saobraćaj u efiksanoj mreži”; biće posvećen aktivnostima izgradnje kapaciteta za održivi i integrisan razvoj intermodalnog teretnog saobraćaja u Jadransko-jonskom području. Kick-off sastanak projekta održan je 22. i 23. februara 2018. g. na Univerzitetu Mediteran Ređo Kalabrija a vodiće ga Katedra za informacije, infrastrukturu i inženjering održivog razvoja.\nProjekat, odobren sa 1,3 miliona eura budžeta, koji sufinansira Jadransko-jonski (ADRION) program transnacionalne saradnje (ERDF i IPA II fondovi) trajaće 24 mjeseca. Uključuje niz istraživačkih institucija i lokalnih vlasti u polju teretnog saobraćaja, kao što su Institut za saobraćaj i logistiku Emilia-Romanja i Lučka uprava istočnog Jadanskog mora (Italija), Luka Kopar (Slovenija), Lučka uprava Solun i CERTH – Centar za istraživanje i tehnologiju Hellas (Grčka), Regionalni savjet Drača, Luka Bar (Crna Gora), Privredna komora Srbije i Lučka uprava Šibenika (Hrvatska). Nadalje, saradnja logističkog centra u Bolonji, regije Emilia-Romanja, Univerziteta u Beogradu, Lučke uprave Drač i Transportnog opservatorija jugoistočne Evrope - SEETO kao pridruženih partnera ima za cilj da obezbijedi da se najbolji mogući uticaj postigne rezultatima iz ISTEN-a: projekat zaista treba da promoviše formiranje lokalnih radnih grupa i transnacionalne mreže koja se takođe može iskoristiti van projektnog područja. Regionalna uprava Kalabrije i to njen Sektor za luke, logistiku i ekonomske aktivnosti je pokazao zainteresovanost u planiranim aktivnostima i očekivanim rezultatima ISTEN-a. Tokom drugog dana sastanka, tehnička posjeta Luci Đoja Tauro pružila je partnerima mogućnost da se bliže upoznaju sa najvećim terminalom za pretovar u Italiji i jednim od glavnih čvorišta za kontejnerski transport na Sredozemnom moru.\nCilj projekta je unaprijediti saradnju kako na lokalnom/regionalnom tako i na transnacionalnom nivou u vezi sa inovativnim rješenjima teretnog saobraćaja, poboljšati njegovu efikasnost i povećati integraciju između luka i kopnene infrastrukture, uključujući relevante zainteresovane strane. Sljedećih nekoliko nedjelja će se utvrditi transportni i regionalni logistički operateri, kao i predstavnici lokalnih privrednih aktivnosti koji će biti direktno uključeni u projektne aktivnosti.


Erdogan kritikovao centralnu banku zbog povećanja kamate\n► Erdogan kritikovao centralnu banku zbog povećanja kamate\nTurski predsednik Redžep Tajip Erdogan kritikovao je danas centralnu banku Turske zbog naglog povećanje referentne kamate i rekao da će se "videti rezultati" nezavisnosti centralne banke.\nCentralna banka juče je podigla referentu kamatu sa 17,75 odsto na 24 odsto kako bi obuzdala krizu lire. Ta odluka je potvrda nezavisnosti centralne banke uprkos pritiscima Erdogana da se kamata ne podiže.\nU obraćanju zvaničnicima vladajuće Partije pravde i razvoja Erdogan je rekao da njegovo "strpljenje" sa bankom ima granice.\n"Evo vam, evo vam nezavisnost. Videćemo rezultate te nezavisnosti", rekao je Erdogan.\nOn je rekao da su nevolje turske valute posledica zavere iz inostranstva pošto Turska nije "odgovorila" na zahteve SAD.\nVašington traži od Ankare da oslobodi pritvorenog američkog sveštenika.\nErdogan smatra sporazum o S-400 najvažnijim u novijoj istoriji Turske\nTurski predsednik Redžep Tajip Erdogan izjavio je danas da je dogovor sa Rusijom o kupovini sistema S-400 glavni sporazum koji je Turska postigla u svojoj novijoj istoriji, javila je ruska...


Borenović: Ne trebaju biti pobjednici ili poraženi, nego kompromisi\n13.10.2021 16:38 Autor: Srna\nPredsjednik Partije demokratskog progresa Branislav Borenović poručio je u razgovoru sa šefom Regionalne kancelarije Delegacije EU u Banjaluci Stefanom Donatijem da Republici Srpskoj i BiH ne trebaju nametnuti zakoni, poput Inzkovog zakona, koji je stvorio jednu od najvećih političkih kriza u BiH.\n“Trebaju nam zakoni koji su rezultat unutrašnjeg dogovora, jer svako nametnuto rješenje je neuspjeh i slabost. Ne trebaju pobjednici ili poraženi, nego kompromisi”, rekao je Borenović.\nTagovi: Branislav Borenović PDP Republika Srpska\nMinistar zdravstva upozorava: Treba se što više građana vakcinisati. Delta soj pogoršao situaciju\nU našu zemlju danas stiglo 290.000 vakcina protiv koronavirusa\nCvijanović o načinu izbora visokog predstavnika u BiH: Kina i Rusija su pokušale da stvari uvedu u red\nŠarović: Najbolje rješenje za BiH je vojna neutralnost, to je interes građana RS-a


Selaković iz Meksika\nSumirajući rezultate posete, ministar Selaković je naglasio da je na sastancima sa zvaničnicima Meksika još jednom potvrđena čvrsta i jaka podrška naporima koje predsednik Vučić i Vlada Srbije ulažu da se u rešavanju kosovsko-metohijskog problema rukovodimo samo mirnim i diplomatskim sredstvima i da na takav način pokušamo da rešavamo to naše teško nacionalno pitanje.\n- U svemu tome mi od naših prijatelja u Meksiku imamo snažnu, jaku i principijelnu podršku - rekao je šef srpske diplomatije, koji se u Meksiku sastao sa predsednikom države Andresom Manuelom Lopesom Obradorom, ministrom spoljnih poslova Marselom Ebrardom Kasaubonom i predsednicom Senata Olgom Sanćez Kordero.\nMinistar Selaković kaže da je predsednik Meksika čovek neverovatne energije, velike vizije i veliki lider.\n- Iz Meksika odlazimo veoma zadovoljni susretima koje smo imali, porukama koje su nam upućene i posebnim porukama predsednika Obradora koje ću preneti našem predsedniku Vučiću - naveo je ministar Selaković.\nPreneo je da se na sastancima razgovaralo i o nužnosti pokretanja ekonomske saradnje Srbije i Meksika, da je sa ministrom Ebradorom dogovoreno da u najskorije vreme pristupimo zaključivanju sporazuma o izbegavanju dvostrukog oporezivanja, o promociji i zaštiti investicija, kao i tome da napokon dođemo do rešenja kojim će naši građani moći slobodno da putuju u Meksiko bez viza.\n- Očekujemo na našem komemorativnom skupu povodom 60 godina Pokreta nesvrstanih zemalja visoku delegaciju iz Meksika - rekao je ministar Selaković.\nMeksiko Nikola Selaković selaković nikola selaković iz Meksika


Divlja gradnja u Beogradu … na putu opraštanja – Traganje za gradom\nDivlja gradnja u Beogradu … na putu opraštanja\nNedavno je predsednik jedne beogradske opštine, podnoseći izveštaj o stanju i razgranatosti divlje gradnje na teritoriji za koju je zadužen i koja mu je na brigu poverena, izrekao tvrdnju da su objekti izgrađeni bez dozvola, dakle nelegalno, četiri puta brojniji od legalnih, dakle sa dozvolama, i da je toj nabujalosti doprineo nedostatak planova te ljudi, šta će, zidaju ne bi li smestili svoje porodice i zaklonili ih od nepogoda. Kreativno mišljenje i inventivno smišljeno rešenje u svakom trenutku je, naravno, veoma korisno, posebno kada se time krivica prebacuje na tuđa leđa a svoja rasterećuju. Osim kad je u pitanju dužnosnik, jer je on obavezan da, ako već ne poznaje temu, bude elementarno informisan i bude oprezan dok iznosi svoje mišljenje, kako ne bi unosio dodatnu zabunu međ građanstvo. Dakle, nije sasvim tačno da je uzrok divlje gradnje, ili kako je zvanično zovu – nelegalna, nedostatak planova. Beograd ima Generalni plan 2021. gde su jasno određene zone za individualnu izgradnju, koja i jeste preovlađujuća u nelegalnom graditeljstvu, i sledeći slovo zakona moguće je da građanin nameran da zida na osnovu tog dokumenta dobije validne uslove i dozvole za gradnju, ukoliko za tu zonu ne postoji Plan detaljne regulacije. Uzrok je ipak u nečem drugom: u blagonaklonom stavu države prema graditeljima, vrlim prestupnicima, zato što su oni sem toga i glasači, a koji koriste brži, jeftiniji i manje zamoran način da ostvare svoju potrebu, pa i na zemljištu koje nije građevinsko.\nI novi Predlog zakona o planiranju, ne brinući dovoljno o mogućim ozbiljnim posledicama koje neminovno slede u vidu novih divljih tvorevina, i dalje ide na ruku takvom načinu. Jer u želji da pojednostavi proceduru, što je sasvim u redu i dobordošlo ako bude, ukida, na primer, važnu i neophodnu dokumentaciju pri legalizaciji: dovoljno je pokazati fotografiju izgrađenog objekta umesto projekta, uz dokaze o svojini, i ostvariti pravo na uknjiženje. A cena legalizacije je primerena ideji uprošćavanja rešenja problema. Uvažavajući potrebu da se problem nelegalno gradjenih objekata, a ima ih preko stopedeset hiljada širom Beograda, konačno reši i grad oslobodi ove more, ipak nije dobro stimulisati olakšicama građane koji su kršili zakon, mada taj isti zakon predviđa čak i zatvorske kazne za takvu rabotu. Umesto obeshrabrivanja potencijalnih budućih prekršilaca, naglašavanja da institucije to neće tolerisati i da je izgradnja po ovom modelu neprihvatljiva, novim zakonomn šalje se signal da, kada se to već i ako bude i ako se ipak dogodi, neko povoljno rešenje će se naći za graditelje sa one strane zakona. A oni tako nešto i očekuju i rade svoj posao relaksirano jer ih je iskustvo tome naučilo.\nOčekivanje nelegalnih gradograditelja da će se problem koji su gradu napravili ipak nekako razrešiti, na neki način ispunjava Gradonačelnik Beograda koji će pokušati da interveniše u Predlogu zakona o planiranju i izgradnji amandmanom kojim bi se sve nelegalne, divlje građevinske tvorevine diljem Beograda a koje nisu na javnim koridorima, uvrstile u proceduru legalizacije bez obzira kada su nastale ili čak započete, ne bi li se do kraja iduće godine ova delatnost sasvim zaustavila. Razume se da je neophodno urediti ovu zonu antigradskog ponašanja, i inicijativa Gradonačelnika je sasvim u redu, pragmatična je i možda jedino moguća pod uslovom da budu obezbeđeni instrumenti za sprečavanje novih pokušaja gradnje bez dozvola i bilo gde, posle usvajanja narečenog zakona. Uostalom, i postojeći zakon je propisao da će nelegalne građevine izgrađene do 2003. godine biti legalizovane a one posle te godine neće, ali gradilo se i dalje i posle tog datuma, masovno i masivno, graditelji su upravo računali sa popustljivošću države i njenom nemoći da se odupre igri velikih brojeva. Bar do sada! Sve prepreke i olakšice kojim su divlji graditelji bili izloženi ili čašćeni nisu dale očekivani rezultat i za nadati se da je država najzad smogla snage i donela odluku da se suprotstavi nasilju koji kvazi građani sprovode nad Beogradom, menjajući mu lik, urbanitet i tradiciju na neprimeren način.\nNajzad, i pored nade koju budi odlučnost vođe Beograda da se spreči pretvaranje prestonice u svojevrstan urbani arte fakt, izvan pameti i neponovljivo primitivan, ružan i nedostojan bilo kog grada, nije uhu izmakla reč o pojednostavljenju procedure legalizacije i plaćanju novčanih naknada, koje će svakako biti u skladu sa ekonomskim trenutkom, i da zato vlasnici neće za ozakonjenje nezakonito podignutih kuća plaćati više desetina hiljada evra jer to ne bi bilo pošteno. Poštenje u ovom slučaju ne sme biti relativizovana kategorija jer se radi o postupku ljudi koji građenje kuća nisu uradili u skladu sa tom značajnom i poštovanja vrednom osobinom ljudske vrste. Osim toga, nagrađujući prekršioce različitim povlasticama, nova pravila legalizacije zaista mogu povrediti sve one druge Beograđane koji su gradili po slovu zakona, podnoseći sve nevolje u tom postupku, plaćajući zemljište, takse, naknade, projekte, trošeći značajno vreme u čekanju da se neki papir napiše i potpiše. Za njih zakon ne predviđa nikakvu nagradu ili bar pohvalu uz isti broj reči namenjenih nelegalnim graditeljima, pa se mogu osetiti povređenima i namerni su da kupuju visoke šešire kako bi nekako pokrili uši za koje misle da im ubrzano rastu.\nUz podršku i poštovanje za akciju regulisanja dosadašnjeg i sprečavanja budućeg nelegalnog graditeljstva, zaista bi bilo važno da se svi, iz bilo koje sfere graditelja, tretiraju ravnopravno i da svi budu pošteno opterećeni istim teretom, bez popusta i bez obaziranja na ekonomske prilike koje su legalisti prebrodili bosonogi, a ovim drugima, nelegalnima, kao da se kupuje nepromočiva obuća. U školi kada đak napravi neku nepodopštinu, učitelj mu oprosti iz pedagoških razloga, ali đak se obaveže i obeća da tako nešto neće ponoviti i tako se stvar izgladi. Sledeći taj provereni princip i preslikavajući ga u proces legalizacije divlje izgrađenih objekata, očekuje se da učinioci graditeljske nepodopštine umesto obećanja da nikad više to neće ponoviti, plate šta su dužni u punoj ceni i da se tako ta stvar izgladi.\nObjavljeno u Tekstovi dana 17 Jul, 2009 autora Đorđe.\tOstavite komentar\n← Nosači planete …\tIzbacivanje … →


Kako se navodi u jednom dnevnom listu, rok za dostavljanje izjava je 21. jun, a prema dogovoru sa Međunarodnim Monetarnim Fondom (MMF) banka do kraja godine treba da bude prodata.\nOd budućeg kupca traži se da se bavi bankarskom delatnošću u poslednje tri godine i da je vrednost ukupne aktive, koja se odnosi na bankarsku delatnost, veća od milijardu evra na kraju 2018. godine.\nTo može biti neko ko je prikupio 500 miliona evra u poslednjih 10 godina, ili onaj ko upravlja imovinom vrednom najmanje milijardu evra ili da je investitor u poslednjih 10 godina kroz minimalno učešće u kapitalu od 20 odsto u najmanje jednoj bankarskoj grupi, čija je aktiva iznosila više od milijardu evra.\n"Skreće se pažnja da je Republika Srbija vlasnik 41,75 odsto ukupnog broja običnih akcija i da će tokom tenderskog postupka steći dodatnih 41,47 odsto običnih akcija od EBRD, IFC DEG i Svedfonda, na osnovu obavezujućeg ugovora o sticanju relevantnih akcija od ovih međunarodnih finansijskih institucija", navedeno je u Javnom pozivu. Drugim rečima, država će kupiti njihove akcije bez obzira na to koliko će ona cenu postići na tenderu za objedinjeni paket akcija.\nNa prodaju su i zavisna društva - Komercijalna banka u Podgorici, Banjaluci i društvo za upravljanje investicionim fondovima Kombank invest.\nKako je "Blic Biznis" nedavno pisao interesovanje za kupovinu Komercijalne banke, koja je po mnogim poslovnim performansama među najboljim bankama u Srbiji, je veliko. U pitanju je nekoliko domaćih i stranih investicionih kompanija. Pojedine među njima bave se isključivo bankarstvom godinama unazad, a među potencijalnim kupcima su i investicioni fondovi koji posluju u različitim delatnostima, a između ostalog se bave i bankarstvom.\nPrema trenutnoj ceni akcija na berzi od 2.800 dinara, banka vredi oko 400 miliona evra. Akcije Komercijalne banke trenutno se kotiraju na 70 procenata njene knjigovodstvene vrednosti, a u proteklih nekoliko godina većina regionalnih banaka koje su privatizovane, nije uspela da dostigne cenu veću od 70-80 procenata od knjigovodstvene vrednosti. Pre svetske krize situacija je bila sasvim drugačija, pa su mnoge domaće banke privatizovane po ceni dva, tri puta većoj od knjigovodstvene vrednosti. I sama Komercijalna banka je na Beogradskoj berzi dostizala 2007. godine na vrhuncu vrednost od 1,5 milijardi evra.\nBanka u Srbiji ima 202 filijale i ekspoziture sa ukupno 2.770 zaposlenih, a banka posluje i u Republici Srpskoj i u Crnoj Gori. Država je vlasnik 41,7 odsto akcija u Komercijalnoj banci, EBRD 24,4 odsto a Fond Svetske banke 10,1 odsto akcija.


Dokazana efikasnost ruskog leka protiv virusa korona - Sputnjik Srbija\n02:47 04 Jul 2020\nDokazana efikasnost ruskog leka protiv virusa korona\n19:09 10.04.2020 (osveženo 22:28 10.04.2020) Preuzmite kraći link\nProtivvirusna aktivnost leka „Meflohin“ prema uzročniku KOVID-19 je dokazana, saopštila je pres-služba ruske Federalne biomedicinske agencije.\n„Dokazano je da je ‘Meflohin’ potpuno blokira razvoj citopatskog dejstva virusa SARS-CoV-2 (patogen COVID-19) u ćelijskoj kulturi u koncentraciji 2µg/l. Ova koncentracija u plazmi postiže se nakon uzimanja leka u terapijskim dozama odobrenim za upotrebu kod ljudi“, rekla je direktorka Agencije Veronika Skvorcova, navodi se u saopštenju.\nIstraživanja su vršena u Naučno-proizvodnom centru „Farmaceutska zaštita“ Federalne biomedicinske agencije Rusije uz učešće 48. Centralnog naučno-istraživačkog instituta Ministarstva odbrane.\nU saopštenju se precizira da su istraživanja procenjivala antivirusno delovanje leka.\nU Rusiji je zabeleženo skoro 12 hiljada slučajeva zaraze virusom korona KOVID-19, a 94 osobe su umrle. U mnogim regionima zemlje na snazi je režim povećane gotovosti, građanima se preporučuje da ostanu kod kuće, prekinut je vazdušni i železnički saobraćaj sa drugim zemljama.\nSvetska zdravstvena organizacija objavila je 11. marta epidemiju nove infekcije virusa korona KOVID-19 za pandemiju. Prema poslednjim podacima u svetu je zabeleženo više od 1,62 miliona slučajeva zaraze, a umrlo je više od 97 hiljada ljudi.


U CRNOM MORU POSTALO TESNO: Sjedinjene Države odlučile da pošalju svoje ratne brodove u vode oko Krima | Novosti.RS\nZamenik ministra spoljnih poslova Rusije Sergej Rjapkov je izjavio da se Amerikanci igraju živcima Rusa, pa je zato pozvao SAD da njihovi brodovi budu što dalje od obale Krima. On smatra da američki vojni brodovi nemaju šta da rade u blizini ruskih granica. Rjapkov upozorava Vašington da je rizik od incidenata u Crnom moru vrlo visok i zato je u interesu Amerikanaca da budu što dalje od obale Krima.\nMinistar spoljnih poslova Rusije Sergej Lavrov kaže da ovu američku vojnu aktivnost prati "agresivna retorika". A na pitanje koje Amerikanci postavljaju: "Šta Rusi rade na granici sa Ukrajinom?", Lavrov je odgovorio: "To je naša teritorija i mi po njoj možemo da se krećemo kako hoćemo".\nIstovremeno, Lavrov smatra da je mnogo važnije da Amerikanci objasne šta oni rade hiljade kilometara daleko od svoje teritorije. Ove godine će Amerikanci i saveznici održati sedam zajedničkih vojnih vežbi u Ukrajini.\n- Severnoatlantska alijansa nije izmenila svoju poziciju i podržavaće Ukrajinu da bi sačuvala teritorijalnu celovitost - izjavio je u utorak generalni sekretar NATO Jens Stoltenberg na konferenciji za novinare posle razgovora sa ukrajinskim ministrom spoljnih poslova Dmitrijem Kulebom. Stoltenberg je ponovio da članice NATO neće priznati pripajanje Krima Rusiji. On je istakao i da će zapadna alijansa, a ne Moskva, odlučiti o prijemu Ukrajine u taj vojni savez.\nZbog toga što je svestan da nema šansi da pobedi u ratu sa Rusijom predsednik Ukrajine Vladimir Zelenski moli predsednika SAD DŽozefa Bajdena da ih prečicom prime u NATO. Ali da bi Ukrajina postala članica NATO, moraju da glasaju za nju sve članice, a zasad konsenzusa nema.\nU Kijevu su zabrinuti jer kako kažu u predsedničkoj administraciji Ukrajine, Rusija je koncentrisala na istočnoj granici Ukrajine oko 40.000 vojnika i isto toliko je ruskih vojnika na Krimu.\n- Treba nam više oružja i podrška za ulazak u NATO jer tamo važi formula "ako neko napadne jednu članicu, svi moraju da je brane" - objašnjava Zelenski šta očekuje od Bajdena. U Kijevu tvrde da je njihova armija već prihvatila 292 standarda NATO.\nSAD i Rusija Rusija - NATO Crno more Ruska armija Vojska SAD


Krčedin: i zecovi vole vina - vino.rs\nnedelja, 04 jul 2010 23:24\nVeliko „krčenje” plodne sremske turističke oranice kao da je startovalo iz centra Krčedina. I to preko vina, fruškogorsko-sremačkih, naaaj-boljih. Otvaranje takozvane „regionalne vinoteke najboljih sremskih vina” krajem juna, samo je početak priče koju će zaokružiti budući velnes centar, hotel, manjež i ko zna šta još...\nNakon što je banjski turizam bar prividno zauzeo svoje značajno mesto u turističkoj ponudi Srbije, specijalitet vojvođanske regije - salaši, lagano se uključuju u dragocenu gastro-akomodacionu mapu zakopanog turističkog blaga.\nKao izuzetak od pravila da salaš predstavlja usamljeno i izdvojeno mesto izgubljeno u nepreglednoj ravnici, na sred puta od Dunava i Slankamena a prema Fruškoj gori, usidrio se Krčedin, u čijem centru centra, naspram crkve svetog Nikole, je ulaz u „Zekin salaš” odakle iz avlije dopire pesma tamburaša i zvon čaša u nazdravljanju. Kombinacija fasadne beline i prirodnog zelenila, domaćeg kazana, slasnih mezetluka i slavnih makovorahovnjača od kisela testa, ovog juna je dopunjena takozvanom „regionalnom vinotekom najboljih sremskih vina”. Vinarije: Alex, Bononija, Kiš, Kovačević, Vinum, Živanović, Kuća vina Živković, podrumi: Ačanski, Bajilo, Mačkov, Mrđanin, Kurjak, Kuzmanović i Fruškogorski vinogradi Quet zastupljeni su u sveže okrečenom podrumu kao najbolji predstavnici regiona. Ali nikome mesto na polici nije zagarantovano već će se svake godine ocenjivati i prema kvalitetu birati novi članovi vinske selekcije „Zekine” vinoteke. Za početak, od 20. avgusta će se svakog petka održavati „Vinske večeri” a planira se i manifestacija „Dani vina”.\nKad sa novosadskog autoputa svrnete na izlazu za Bešku, još je samo par kilometara do Krčedina i „Zekinog salaša”. Prostrana avlija sa svim očuvanim i restauriranim „sastavnim delovima” starog sremačkog domaćinstva pruža idalne uslove za celodnevni boravak, ali i rad. Originalno, maštovito i donekle skrovito mesto, još uvek miriše na novo. Tek nekih godinu dana je u funciji, a uz tradicionalni etno restoran i baštu za gotovo 500 gostiju, nudi mnoštvo pratećih objekata poput konferencijske dvorane opremljene multimedijom ili ograđene bašte na pet hiljada kvadrata sa dečijim igralištem, pa čak i velikom kružnom skakaonicom koja magično privlači najmlađe. Gotovo isto koliko i mali zoo vrt ili lavirint od bala sena (ukoliko ga prisutno, veoma pitomo magare dosad nije pojelo). Obzirom da se u Krčedinu, u neposrednoj blizini nalazi fudbalski stadion na kome se često igraju utakmice, čini se da je „Zekin salaš” mesto posebno privlačno mamama, ili poslovnim ženama koje često ovamo dolaze na relaksaciju u grupi što je očito otvorilo oči domaćinima koji planiraju skoru izgradnju velnes centra, hotela, rekreacione zone sa ribnjakom i manježom za konje. Dok se posao ne završi i obzirom na aspiracije, predlažemo hitno pronalaženje još nekog parking prostora osim onog na ulasku u avliju. I da, ono najvažnije: ispod stare sušare koja dominira centrom avlije i tik iznad vinskog podruma, prostor zaista čuvaju i „posrećuju” velike bele zeke sa crvenim očima kao simbol - crvenog i belog, dobrog sremskog vina.


Jun 8, 2018 AMD, Computex\nNa danas održanoj konferenciji za medije u Taipeiu, na Computexu, AMD je po prvi put javno demonstrirao svoje najnovije GPU i CPU proizvode. Novi AMD Ryzen Threadripper procesor za entuzijaste i profesionalce dolazi baziran na unapređenoj „Zen+“ arhitekturi izrađenoj u 12nm tehnologiji i donosi do 32 Zen+ jezgra sa podrškom za procesiranje 64 threada.\nNovi „Vega 20“ GPU, proizveden u najnaprednijoj 7nm tehnologiji, uparen sa čak 32GB brze HBM2 memorije, donosi izvanredne performanse za sve profesionalce, bilo da se bave 3D modelingom i raytracingom ili mašinskom inteligencijom.\nU AMD-u su pogotovo ponosni na nove partnere u svetu cloud tehnologije. Tehnološki gigant, kompanija Tencent je objavila implementaciju EPYC procesora u okviru svojih cloud servisa, Cisco je predstavio svoju novu serversku platformu visoke gustine, baziranu na EPYC procesorima, a HPE je lansirao novi EPYC single-socket server desete generacije.\nTakođe, CEO Dr. Lisa Su je pokazala prvi primerak nove generacije EPYC procesora, kodnog imena „Rome“, koji je proizveden u 7nm tehnologiji, a koji je upravo stigao iz fabrike u AMD laboratorije i uskoro će biti uzorkovan serverskim partnerima, kako bi se spremno pripremili za lansiranje u idućoj godini.\nNajveći svetski OEM proizvođači su predstavili svoje najnovije proizvode bazirane na našim CPU-ovima i GPU-ovima:\nAcer Predator Helios 500 notebook i Predator Orion 5000 desktop i Nitro 50 desktop\nAsus VivoBook X505ZA i X570ZD notebookovi\nDell Inspiron 13“ 7000 2-in-1, Inspiron 15“ 5000 notebookovi i Inspiron 7000 gaming desktop\nHP Envy x360 13“ i 15“ 2-in-1 notebookovi,\nHuawei MateBook D 14“ notebook\nLenovo Yoga 530 i IdeaPad 530S, 330S i 330 notebookovi\nAMD i Samsung su objavili podršku za Radeon FreeSync tehnologiju u okviru QLED televizora za 2018. godinu, donoseći ultimativno gladak i besprekoran igrački ugođaj kako za vlasnike gaming PC-a sa Radeon GPU-ovima, tako i za vlasnike XBOX S i X igračkih konzola.\nFuturesource je potvrdio da je kompanija Epson trenutno vodeći Pro Display prodavac\nLenovo predstavlja svoju viziju pametnih prostora za sastanke novom ThinkSmart Hub tehnologijom na Infocomm-u 2018


NOVA EVROPSKA KOMISIJA: Doći će do teritorijalnog kompletiranja Evrope! • HAPPYTV.RS\nNOVA EVROPSKA KOMISIJA: Doći će do teritorijalnog kompletiranja Evrope!\nNova Evropska komisija koju predvodi Ursula fon der Lajen biće uspešna a njihov uspeh biće krunisan i teritorijalnim kompletiranjem Evrope - punopravnim članstvom zemalja zapadnog Balkana, smatra potpredsednica Vlade Zorana Mihajlović. Ona očekuje i da će se odmah nakon izbora u Prištini Evropska komisija fokusirati na pregovore Beograda i Prištine i postizanje kompromisnog rešenja za Kosovo. I Slobodan Zečević iz Instituta za evropske studije, kaže za Telemaster da je raspored snaga u Evropskoj komisiji, dobra vest za Srbiju.\nNovoimenovana predsednica Evropske komisije se opredelila za tri izvršna potpredsednika kojima je dala najveći značaj. Zvezda nove Komisije, smatra Zečević, sigurno će biti Margaret Vestager, Dankinja zadužena za digitalnu oblast i za konkurenciju.\nVest o imenovanju Lasla Tročanjija za novog komesara za proširenje u Srbiji je dočekana sa odobravanjem. I predsednik Aleksandar Vučić kaže da se radi o prijatelju i regiona i Srbije i da očekuje da ćemo imati njegovu veliku podršku.\nZa Srbiju će i izbor visokiog predstavnika za spoljnu i bezbednosnu komisiju Žozepa Borela iz Španije biti od presudnog značaja , smatra Zečević.


Twinlab D-3 1000+K-2 Dots / 60 tableta - Lama suplementi, Beograd, Srbija\nD-3 1000+K-2 Dots / 60 tableta\nD-3 1000+K-2 Dots - 60 tableta\nOvaj proces je kompletiran prisustvom vitamina K-2, koji je neophodan za aktivaciju osteokalcina, proteina koji ugrađuje kalcijum u kosti. Ako je prisutan u nedovoljnim količinama, ovaj proces je usporen. Prema brojnim kliničkim studijama i ispitivanjima, dovoljne količine K-2 vitamina, u prisustvu D-3 i kalcijuma, mogu biti uzrok povećanja gustine koštane mase i smanjenja posledica osteoporoze.\nPrekomeran unos kalcijuma može biti štetan, a prisustvo vitamina K-2 štiti naše organe od njegovog štetnog dejstva i opasnog deponovanja. U nedostatku vitamina K-2, prekomerno unesene količine kalcijuma se ne ugrađuju u kosti, već u meka tkiva kao što su zglobovi, bubrezi, dojke, krvni sudovi, itd. Kao posledica toga može doći do pojave osteoporoze i poremećaja funkcije zglobova i drugih tkiva i organa gde se nepotrebno taloži (bubrezi, srce, krvni sudovi, dojke i dr.). U kombinaciji sa K-2 vitaminom, kalcijum se bezbedno ugrađuje u kosti i tkiva gde ima korisnu funkciju.\nSinergijsko delovanje vitamina D-3 i K-2 omogućava da dovoljne količine kalcijuma dospeju u krv i pravilno se rasporede u organizmu.\nEfekti suplementacije vitamina D-3 sa K-2:\n- smanjuje rizik od stvaranja kalcifikata (nepoželjno taloženje kalcijuma na neželjenim mestima)\n1 tableta (pod jezik) dnevno.\nSastojci: prirodna aroma mandarine, zaslađivači (ksilitol, manitol), sredstvo za povećanje zapremine (mikrokristalna celuloza), menakvinon, holekalciferol, limunska kiselina, sredstva protiv zgrudvavanja (magnezijum-stearat, silicijum-dioksid).


Neum: Konferencija "Prava starijih dana, vaša su prava sutra" - Zdravi Portal\nNaslovna»Pozitivne priče»Neum: Konferencija “Prava starijih dana, vaša su prava sutra”\nNeum: Konferencija “Prava starijih dana, vaša su prava sutra”\nKonferencijom održanom u Neumu zvanično je počeo projekt za promociju ljudskih prava starijih osoba i borbu protiv dobne diskriminacije koji finansira Evropska unija.\nProjekt “Akcija protiv dobne diskriminacije” nastoji podržati nadležne institucije i osnažiti starije da prepoznaju dostupne mehanizme podrške, te senzibilizira javnost o različitim oblicima diskriminacije na osnovu dobi.\nNaročitose promovira i podržava aktivno učešće starijih osoba u životu lokalne zajednice, te se istražuje i javno promovira anti-diskriminativni medijski pristup i društvene odgovornosti kako bi se osiguralo socijalno okruženje koje omogućuje dostojanstveno starenje.\nDirektorica Hilfswerk International za BiH (HWI BiH), gđa Suzana Jašarević je pozdravila saradnju vladinog i nevladinog sektora sa stručnjacima iz BiH, regije i Evropske unije, kao i sa starijim osobama, korisnicima centara za zdravo starenje, u analizi stanja i identifikaciji preporuka za poboljšanje prava i položaja starijeg stanovništva u BiH.\n“Potpisivanjem Deklaracije o borbi protiv diskriminacije po osnovu godina, učesnice i učesnici konferencije pokazali su svoju individualnu posvećenost akcijama za unaprijeđenje položaja starijiih osoba u bosanskohercegovačkom društvu”, rekla je Jašarević.\nNačelnik općine Novo Sarajevo Nedžad Koldžo podijelio je pozitivna iskustva u uključivanju osoba treće životne dobi u društveni život zajednice kroz centre za zdravo starenje.\n“Općina Novo Sarajevo je prepoznala izazove sa kojima se susreće starija populacija i mi još od 2012. godine podržavamo rad centara za zdravo starenje. Ovaj projekat nastoji podržati usvajanje strategija i akcionih planova za unaprjeđenje položaja starijih osoba u BiH i pozivam sve nivoe vlasti i lokalne zajednice da prate primjer općine Novo Sarajevo i aktivno se uključe u podršku i realizaciju projektom zacrtanih ciljeva” rekao je načelnik Koldžo.\nOn je najavio skoro otvaranje trećeg centra za zdravo starenje na području ove općine.\nProjekt “Akcija protiv dobne diskriminacije” finansira Europska unija u iznosu od preko 300.000 BAM, a provodi Hilfswerk International u partnernstvu s Partnerstvom za javno zdravlje, Crvenim krstom/križem BiH i Udruženjem za pomoć i razvoj HAJDE.\nPrethodni članakOI “Igman 92” Ilidža prvi na međunarodnom takmičenju “U susret proljeću” Zenica\nSlijedeći članak Projekt “EU podrška upravljanju migracijama u BIH”


Rubrike > Diplomatska akademija > Opšte informacije\nPoslove stručnog osposobljavanja i usavršavanja za vršenje poslova u oblasti vanjske politike i međunarodnih odnosa Ministarstvo vanjskih poslova vrši preko Diplomatske akademije. Diplomatska akademija je posebna organizaciona jedinica Ministarstva vanjskih poslova.\nDiplomatska akademija, samostalno ili u saradnji sa stručnim, visokoškolskim i naučnoistraživačkim institucijama u Crnoj Gori i inostranstvu, vrši poslove koji se odnose na:\n1) stručno osposobljavanje pripravnika i stručno osposobljavanje i usavršavanje diplomata i drugih zaposlenih u Ministarstvu vanjskih poslova, organima i institucijama za vršenje poslova u oblasti vanjske politike i međunarodnih odnosa;\n2) organizovanje informativnih i obrazovnih seminara, simpozijuma, tribina, stručnih sastanaka, predavanja, nastavno-naučnih aktivnosti, međunarodnih naučnih skupova i drugih oblika stručnog osposobljavanja i usavršavanja, u skladu sa Zakonom o vanjskim poslovima;\n3) ostvarivanje međunarodne saradnje sa visokoškolskim ustanovama, akademijama i fondacijama stranih država radi organizovanja seminara, predavanja i drugih aktivnosti u vezi sa vanjsko-političkim pitanjima u Crnoj Gori i inostranstvu;\n4) organizovanje polaganja diplomatsko-konzularnog ispita, višeg diplomatsko-konzularnog ispita, ispita za pripravnike i drugih provjera znanja koje se vrše u skladu sa Zakonom o vanjskim poslovima.


Jočić: Milo kao Deda Mraz dijeli pakete penzionerima po Beranama – Borba\nJočić: Milo kao Deda Mraz dijeli pakete penzionerima po Beranama\nSkupština Crne Gore započela je danas raspravu o izmjenama Zakona o finansiranju političkih subjekata i izbornih kampanja, kojim se omogućava isplata socijalnih davanja u izbornoj godini i u slučaju epidemije ili pandemije zaraznih bolesti.\nPoslanica DF-a Marina Jočić ja kazala da na ovo neće da pristanu i da insistiraju na Lex specialisu koji su predložili.\nOna je istakla da je predsjednik države Milo Đukanović već prekršio ovaj zakon:\n“Ode u Berane da posjeti bolnicu sa ministrom kome je žena bolesna od kovid, ne nalazi se u karantinu i onda se posle pojavljuje kao Deda Mraz i dijeli pakete penzionerima po Beranama”.\nJočić je istakla da su paketi dijeljeni aktivistima i glasačima DPS-a, o čemu imaju dokaze.\n“Vi nama predlažete izmjene zakona u kome uži kabinet Vlade treba u izbornoj godini da odvaja sredstva za humanitarnu pomoć, koja je inače u vašoj arhitekturi vlasti jedan od bitnih elemenata da potkupljujete sirotinju Crne Gore”, kazala je Jočić.\nMandić: Sramno ponašanje vlasti, uručuju pozive sinovima za saslušanje pošto su sahranili oca!


PROŠLE GODINE ZAPOSLENO 25 DJECE POGINULIH BORACA\nU Novom Gradu lani je zaposleno 25 djece poginulih boraca, od kojih je njih sedmoro zaposlenje našlo posredstvom projekata Zavoda za zapošljavanje Republike Srpske, rečeno je na sjednici Skupštine lokalne organizacije porodica zarobljenih i poginulih boraca i nestalih civila.\nPotpredsjednik Organizacije Igor Jelenić rekao je da porodice poginulih boraca ne mogu biti zadovoljne ovim rezultatima, te će ovo pitanje i dalje biti u fokusu rada ove i srodnih organizacija.\nOn je naveo da je na evidenciji Zavoda za zapošljavanje 84 djece poginulih boraca.\n"Kada je riječ o stipendiranju, opština Novi Grad je imala razumijevanja za stipendiranje djece poginulih boraca i do sada nismo imali problema prilikom dodjele stipendija", rekao je Jelenić.\nPrema njegovim riječima, prošle godine posthumno je odlikovano 10 boraca iz ove opštine, a prikupljena je potrebna dokumentacija za odlikovanje još 30 boraca.\n"Program stambenog zbrinjavanja dodjelom stambenih jedinica porodicama poginulih boraca i ratnih vojnih invalida završen je dodjelom 52 stana. Stambeno zbrinjavanje dodjelom nepovratnih novčanih sredstava završeno je 2014. godine isplatom 107 korisnika", rekao je Jelenić.\nOn je naveo da je za pomoć u stambenom zbrinjavanju iz opštinskog budžeta 2014. godine isplaćena pomoć za 11 porodica poginulih boraca, a prošle godine za 12 porodica.\nOpštinska organizacija porodica zarobljenih i poginulih boraca i nestalih civila dodijelila je 11 jednokratnih novčanih pomoći djeci poginulih boraca.\nNačelnik opštine Miroslav Drljača istakao je da je saradnja opštine i ove organizacije partnerska.\n"Opredjeljenje je da nastavimo partnersku saradnju, a opština će i dalje u skladu sa mogućnostima podržati porodice poginulih boraca", rekao je Drljača.\nGrant za opštinsku Organizaciju porodica zarobljenih i poginulih boraca i nestalih civila prošle godine iznosio je 21.500 KM, a ove godine 22.500 KM.\nPrije sjednice Skupštine ove organizacije, položen je vijenac kod centralnog spomen-obilježja poginulim borcima Vojske Republike Srpske, a zatim je organizovana posjeta spomen-sobi.\nMore in this category: « Otvorena izložba slika Maje Dodig ZAVRŠENA EKOLOŠKA MANIFESTACIJA "DANI NA SANI" »


Ipak, postoji jedno ogranjičenje – vozači će biti nagrađeni ovim poenom samo ako su završili trku u prvih 10. F1 je uvela ovo pravilo kako bi sport učinila atraktivnijim i povećala broj gledalaca. Direktor F1 Ros Bron je istakao da bi ova ideja mogla da “poveća zabavu, a istovremeno da se sačuva integritet sporta”.\nNeki timovi su kritikovali ovu odluku isticavši negativne strane, poput toga da bi najbrži krug mogao da odluči šampiona. Tako bi bilo da je ovo pravilo bilo na snazi 2008. godine: Felipe Masa bi osvojio titulu ispred Luisa Hamiltona! Britanac je prestigao Brazilca u poslednjoj krivini finalne trke i osvojio trofej za jedan poen, a Masa je te sezone imao dva najbrža kruga, a Hamilton samo jedan.\nNovo pravilo će prvi put biti primenjeno narednog vikenda (15-17. mart) na Velikoj nagradi Australije, gde tradicionalno kreće nova sezona F1. Najbrži krug je već nagrađivan u F1, i to u prvih deset godina šampionata od 1950. do 1959. godine.


Tribina ,,Bezbednost traktorista'' održana danas u Svrljigu - Svrljiske novine\nTribina ,,Bezbednost traktorista” održana danas u Svrljigu\nPredstavnici Agencije za bezbednost saobraćaja u saradnji sa lokalnim Savetom za bezbednost saobraćaja u Svrljigu održali su danas tribinu za traktoriste na kojoj je ukazano na važnost i značaj poštovanja saobraćajnih propisa u vezi sa zakonskim odredbama.\nMarković Miroslav, foto: M.M.\nNaime, na tribini za traktoriste, ukazano je na važnost i značaj poštovanja saobraćajnih propisa u vezi sa zakonskim odredbama koje traktor mora da ispunjava kada učestvuje u saobraćaju, kao i ponašanju vozača traktora. Poseban akcenat je ukazan na postojanje zaštitnog rama i kabine kod traktora, ali i najčešćim greškama koje vozači traktora prave u saobraćaju.\nPre obraćanja direktora Duška Pešića, okupljenim poljoprivrednicima obratio se predsednik opštine Svrljig Miroslav Marković rekavši da Opština ima izuzetnu saradnju sa Agencijom za bezbednost saobraćaja, te da će ovo biti samo jedna u nizu aktivnosti koje su planirane za dalji period.\nPrevPrethodnaMILETIĆ: Veća finansijska sredstva za pčelare i suzbiti falsifikovan med! (FOTO, VIDEO)\nSledećaMILETIĆ REM-u: Omogućiti da događaje od posebnog značaja mogu da prate svi građani!Next